source: CulturaX

text: ბეჭედი Logbar Ring | ბეჭედი Logbar Ring Sciense by giorgi2 | on December 9, 2015 | 0 comments | in გაჯეტები | Like it 2015 წლის დასაწყისში სან-კარლოსში, კალიფორნიაში დაფუძნებულმა Logbar -ის კომპანიამ Kickstarter -ის კამპანიაში დაიწყო ფულის ჩადება რათა $250,000 ით გაეზარდა თავისი პროდუქციისგან ,Ring Wearable Tech-ისგან მიღებული შემოსავალი. გლობალურ ასპარეზზე ყოფნის დროს, აქსესუარებმა გადააჭარბეს თავდაპირველ მიზანს და 5,161 მხარდამჭერის მეშვეობით მოაგროვეს $880,998 დოლარი. როგორც უკვე ავღნიშნეთ, ბეჭედი საშუალებას აძლევს მის მატარებელს გამოიყენოს ჟესტები რათა გააკონტროლოს ყველაფერი დაწყებული ტექსტის ბეჭდვიდან დამთავრებული საყოფაცხოვრებო ტექნიკით. როგორც მოსალოდნელია, ეს პროდუქტი შეთავსებადი იქნება iOS-თან,, Android-სა და Windows Phoneთან (რომელიც მალე გამოვა). ის ასევე შეთავსებადი იქნება Google სათვალესა და ჭკვიან საათთან, განსაკუთრებით როგორიცაა Pebble. როდესაც ბეჭედს საჩვენებელ თითზე ატარებთ, თქვენ უბრალოდ ეხებით სენსორს და შემდეგ Bluetooth Low Energy (BLE) -ის გამოყენებით თითით პატარა მონახაზებს აკეთებთ. ეს მოწყობილობა თავისი შთამბეჭდავი ფუნქციონირებით ერთგვარად საზღვრებს სცდება თუმცა არსებობს SDK iPhone-სა და Android – ის დეველოპერებისათვის რომელთაც შეუძლიათ ნებისმიერი სახის ფუნქციების დამატება და შექმნა. სამწუხაროდ კრიტიკოსები არ წყვეტენ შეტევებს ამ პროდუქციაზე. აზიის Tech-ის განცხადებით, მომხმარებლებმა დასრულებული პროდუქცია მიიღეს ოქტომბერში ნაცვლად ივლისისა, რომელიც მწარმოებლების დაპირებული დრო იყო. ამან გააჩინა ერთგვარი ეჭვი და ზოგმა თანხის დაბრუნებაც კი მოითხოვა მანამ, სანამ თავის ბეჭედს ნახავდა. Gizmodo არის კომპანია რომელმაც თავისი ეჭვები თავიდანვე გამოთქვა ბეჭდის შესახებ, ბეჭედი გამოიყენა როგორც მაგალითი, თუ რატომ არ შეიძლება Kickstarterის ვიდეოების ნდობა. ბოლო ვიდეოში კი რომელის YouTubeზე იყო ატვირთული, Snazzy Labs -მა ბეჭედს " ყველაზე საშინელი პროდუქტი" უწოდა, რომელიც კი ოდესმე შექმნილა. (https://www.youtube.com/watch?v=nBUWxROnqwA) Yoshida-მ აღნიშნა, რომ კრიტიკა პროგრესისათვის აუცილებელია და რომ ყველა " მოძულე" ბეჭედს არასწორად იყენებს. მან ასევე განაცხადა, რომ " როდესაც პირველად სცადეთ კლავიატურის გამოყენება, თქვენ გიწევდათ ყოველი ღილაკის მოძებნა, შემდგომ კი მიეჩვიეთ და უკვე დახედვის გარეშე შეძელით ბეჭდვა. ბეჭდის შემთხვევაშიც ასევეა. მის გამოსაყენებლად პრაქტიკაა საჭირო. და ვაცნობიერებთ, რომ საჭიროა უფრო მეტი ინფორმაცია გამოვაქვეყნოთ თუ როგორ გამოვიყენოთ ბეჭედი სწორად. რთულია ამის სიტყვებით ან მხოლოდ ვიდეოთი ახსნა. ვისურვებდი შემეძლოს ხალხს პირისპირ ვაჩვენო თუ როგორ გამოვიყენოთ იგი სწორად." Yoshida-მ განაცხადა, რომ მისი გუნდი აქტიურად მუშაობს რათა ბეჭდის აპლიკაციების განახლება ყოველკვირეულად მოხდეს. " ოთხი თვე საკმაოდ მცირე დრო იყო და ჩვენ უნდა ავჩქარებულიყავით. მრავალი გაუთვალისწინებელი და მოულოდნელი სირთულე წარმოიშვა, თუმცა ეს hardware-ის ბუნებრივი მახასიათებელია. hardware საკმაოდ რთულია, თუმცა მრავალ ისეთ შესაძლებლობას გვთავაზობს, რომელსაც ონლაინსერვისები( web services ) და standalone აპლიკაციები ვერ მიაღწევენ. თუ წარმატებას მივაღწევთ, უზარმაზარი პოტენციალი გველის წინ".


source: fineweb

text: კალვადოსი (სასმელი) კალვადოსი (Calvados) — არყის ტიპის სპირტიანი სასმელი, რომელიც საფრანგეთში ნორმანდიის პროვინციის საუკეთესო მიწებზე იწარმოება. აღნიშნულ სასმელს ვაშლისგან ხდიან და მასში წყალსა და საფუარს ურევენ. რამდენიმე ხილის ბაზაზე შექმნილ სასმელს უძველესი ისტორია აქვს. უცნობია, თუ როდის დაიწყეს ნორმანდიის ან ბრეტონსკის სოფლებში კალვადოსის გამოხდა. მევენახეობისგან განსხვავებით, ვაშლისა და მსხლის გამოყვანის კულტურა გლეხების ძირითადი საქმიანობა არ ყოფილა. ადვილი შესაძლებელია, რომ სწორედ ამ მიზეზით, სიდრი და მასზე დაყრდნობით შექმნილი სპირტიანი სასმელი დიდი ხნის მანძილზე უცნობი იყო მისი "სამშობლოს" ფარგლებს გარეთ. ვაშლის სასმელი სიდრი საფრანგეთში ბევრად უფრო პოპულარულია, ვიდრე ყურძნისგან გამოხდილი ღვინოები. ძირითადად იგი ნორმანდიაში, ბრეტანსა და ილ-დე-ფრანსში სხვადასხვა ჯიშის ვაშლისგან იწარმოება და დაბალალკოჰოლურ სასმელად ითვლება (გრადუსი მაქსიმუმ 5-6%). პირველი წერილობითი ცნობა აღნიშნული სასმელის შესახებ, 1553 წელს განეკუთვნება, როდესაც ჟილ დე გუბერვილი მესნილან-ვალიადან აღნიშნავდა, რომ ის დაკავებულია ვაშლის სასმელის დისტილაციით. 1741 წელს კანცლერის ანრი ფრანსუა დ`ეგესოს მოთხოვნით, სამეფო საბჭომ მიიღო გადაწყვეტილება, რომელიც განსაზღვრავდა სასმელის მწარმოებელთა ვალდებულებებსა და პრივილეგიებს ნორმანდიაში. თუმცა საჭირო იყო დრო იმისთვის, რომ სპირტიან სასმელს სიდრს თავისი ადგილი მოეპოვებინა. XIX საუკუნეში გავრცელებას იწყებს ტერმინი "კალვადოსი", რაც დაკავშირებულია ერთ-ერთი დეპარტამენტის სახელთან, რომელიც საფრანგეთის რევოლუციის დროს შეიქმნა. ამ სიტყვის ეტიმოლოგია ბევრად უფრო რთულია. რეალურად ეს სახელი "El Calvador" ერქვა ესპანეთის მეფის ფილიპ მეორის გემს, რომელიც 1588 წელს ნორმანდიის სანაპიროზე გაჩერდა.


კრიპტოსავალუტო ბაზრის ყოველკვირეული მიმოხილვა (15/04/2019 – 21/04/2019) • Blog.MyCoins.ge - კრიპტობლოგი, თქვენი კრიპტოსივრცე Home » ბლოგი » მიმოხილვა » კრიპტოსავალუტო ბაზრის ყოველკვირეული მიმოხილვა (15/04/2019 – 21/04/2019) დღევანდელ სტატიტაში განვიხილავთ იმ კრიპტოვალუტების ბოლო ერთი კვირის (15/04/2019 – 21/04/2019) საბაზრო ტენდენციებს, რომელთა ვაჭრობაც შეგიძლიათ MyCoins – ის ელექტრონული საფულის დახმარებით. ბოლო მონაცემების მიხედვით, ბიტკოინის ფასმა მნიშვნელოვანი ცვლილებები განიცადა. კვირის დასაწყისში ფასი შედარებით დაბალ მაჩვენებელზე იყო დაფიქსირებული და კვირის ბოლოს მან ზრდა განიცადა. ფასმა მაქსიმუმს 20 აპრილს მიაღწია. კვირის პირველ დღეს ფასი 5.067.11 $ იყო და კვირის ბოლოს იგი 5.314.53 $ – ს გაუტოლდა. ერთი კვირის განმავლობაში ფასის ყველაზე დაბალი მაჩვენებელი 15 აპრილს დაფიქსირდა. პროცენტულ ერთეულებში კვირის დასაწყისიდან კვირის მაქსიმალურ მაჩვენებლამდე ფასი 5 % – ით გაიზარდა, რაც 15 აპრილიდან 20 აპრილამდე ფასის ზრდას ასახავს. ბიტკოინის ბაზრის კაპიტალიზაციის მონაცემების მიხედვით, გასული კვირის განმავლობაში მისი ღირებულება 89.42 მილიარდი აშშ დოლარიდან 93.85 მილიარდ აშშ დოლარამდე გაიზარდა, რაც შესაბამისად მსოფლიოში ნავაჭრი ბიტკოინების მთლიანი ღირებულების ზრდას ასახავს. ამ კვირის ჭრილში ბაზრის კაპიტალიზაციის ყველაზე მაღალი მაჩვენებელი 94.25 მილიარდ აშშ დოლარზე მეტს შეადგენდა და ამავდროულად კვირის სხვა დღეებთან შედარებით მისი მნიშვნელობა საგრძნობლად მაღალი იყო. ზოგადად კვირის საწყისი მონაცემიდან კვირის ბოლო მონაცემამდე კაპიტალიზაცია 5 % – ით გაიზარდა. ბიტკოინ ქეშის შემთხვევაში, ერთი ერთეული კრიპტოვალუტის ფასი 290.48 $ – სა და 318.31 $ – ს შორის მერყეობდა. ბიტკოინ ქეშის ფასის მერყეობა ბიტკოინისგან განსხვავებულ ტრენდს აჩვენებს. კვირის დასაწყისში ფასმა შედარებით მაღალი იყო და კვირის ბოლოსკენ კლება განიცადა. ამავდროულად, აღსანიშნავია ისიც, რომ კვირის დასაწყისიდან, სადაც ფასის ნიშნული 314.12 $ – ს უტოლდება, კვირის ბოლო მნიშვნელობამდე ფასი 8 % – ით შემცირდა. კაპიტალიზაციის მაჩვენებლების მიხედვით, ბოლო ერთი კვირის განმავლობაში, ნავაჭრი ბიტკოინ ქეშის ღირებულება ბაზარზე 15 აპრილიდან 21 აპრილის ჩათვლით 5.57 მილიარდი აშშ დოლარიდან 5.15 მილიარდ აშშ დოლარამდე შემცირდა. ყველაზე დაბალი ნიშნული რასაც კაპიტალის ღირებულებამ მიაღწია 21 აპრილს 5.15 მილიარდ ა.შ.შ. დოლარზე დაფიქსირდა. ბოლო კვირის მიხედვით, კაპიტალიზაციის ყველაზე მაღალმა მაჩვენებელმა 5.64 მილიარდ აშშ დოლარს მიაღწია. საბოლოოდ, მაქსიმალური მონაცემიდან მინიმალურ ნიშნულამდე პროცენტული შემცირება დაახლოებით 9 % – ს გაუტოლდა. ერთი კვირის განმავლობაში ეთერიუმის ფასის მინიმალური ნიშნული 161.57 $ – ზე, ხოლო მაქსიმალური ფასის მაჩვენებელი კი 18 აპრილს დაფიქსირდა და დაახლოებით 173.71 $ შეადგინა. აღსანიშნავია, რომ პროცენტულ ჭრილში მაქსიმალური მიშნულიდან კვირის ბოლო ფასის მაჩვენებლამდე შემცირება 2 % – ს მიუახლოვდა. რაც შეეხება ეთერიუმის ბაზრის კაპიტალიზაციას, მაქსიმალური მოცულობა გასული კვირის შუა პერიოდში დაფიქსირდა და დაახლოებით 18.38 მილიარდი აშშ დოლარი შეადგინა. ამავდროულად, კვირის საწყისი მონაცემიდან ბოლო დღის მაჩვენებლამდე პროცენტული ზრდა დაახლოებით 5 % – ს გაუტოლდა. სხვა კრიპტოვალუტებისგან განსხვავებით, რიპლის ფასი გაცილებით დაბალია. ბოლო ერთი კვირის განმავლობაში ერთი ერთეული რიპლის ფასი 0.32 $ – სა და 0.34 $ – ს შორის მერყეობდა. ყველაზე დაბალი მაჩვენებელი 15 აპრილს, ხოლო ყველაზე მაღალი 18 აპრილს დაფიქსირდა 0.34 $ – იან ნიშნულზე. პროცენტულ მაჩვენებლებში, მინიმალური ნიშნულიდან მაქსიმალურ მაჩვენებლამდე ფასი 5 % – ით გაიზარდა. გასული კვირის განმავლობაში ვაჭრობის ღირებულების ყველაზე მაღალმა მაჩვენებელმა 14.15 მილიარდ აშშ დოლარს მიაღწია და პროცენტულმა კლებამ, კვირის მაქსიმალური მონაცემიდან კვირის ბოლო მაჩვენებლამდე დაახლოებით 4 % შეადგინა. ლაითკოინის საბაზრო ტრენდი ეთერიუმის და დეშის მსგავს დინამიკას იმეორებს. კვირის დასაწყისში ლაითკოინის ფასი 79.05 $ – ს გაუტოლდა და მისმა მნიშვნელობამ კვირის ბოლოს 77.33 $ – ს მიაღწია. შედეგად, ფასის პროცენტულმა კლებამ კვირის დასაწყისიდან კვირის ბოლომდე 2 % შეადგინა. კაპიტალიზაციის მხრივ, სიტუაცია ფასების მსგავს ტენდენციას იმეორებს. ბაზრის კაპიტალიზაციის მინიმალური მაჩვენებელი 4.75 მილიარდ აშშ დოლარზე დაფიქსირდა და შესაბამისად მაქსიმალური ნიშნულიდან მინიმალურ კაპიტალიზაციამდე პროცენტული კლება დაახლოებით 6 % – ს გაუტოლდა. დეშის შემთხვევაში, მაქსიმალური მაჩვენებელი 18 აპრილს დაფიქსირდა და ყველაზე მცირე ნიშნული კი 15 აპრილს 119.21 $ – ს გაუტოლდა. შესაბამისად, მინიმალური ფასიდან მაქსიმალურ ფასამდე პროცენტულმა ზრდამ 4 % შეადგინა. აღსანიშნავია ისიც, რომ ბაზრის კაპიტალიზაციის ტრენდი ფასების მსგავს ტრენდს იმეორებს. ვაჭრობის ყველაზე მაღალმა მოცულობამ კვირის შუა პერიოდში 1.09 მილიარდ აშშ დოლარს მიაღწია. კაპიტალიზაციის ყველაზე დაბალი მაჩვენებელი კი 15 აპრილს დაფიქსირდა და შედეგად, მინიმალური მაჩვენებლიდან მაქსიმალურ ბრუნვამდე პროცენტული ზრდა 4 % – ს გაუტოლდა. საბაზრო ტრენდების განხილვასთან ერთად, ამავდროულად მნიშვნელოვანია განვიხილოთ თუ როგორ იცვლება ბაზრის კაპიტალიზაციის წილობრივი მაჩვენებლები ბოლო ერთი კვირის განმავლობაში. MyCoins – ის საფულეში არსებული კრიპტოვალუტების ჯამური კაპიტალიზაციის მაჩვენებლების მიხედვით, 15 აპრილს ყველაზე მაღალი წილი ვაჭრობაში ბიტკოინს უკავია (დაახლოებით 68 %), ხოლო შემდეგ ორ ადგილს ეთერიუმი (დაახლოებით 13 %) და რიპლი (დაახლოებით 10 %) ინაწილებენ. ფიგურა 7: კაპიტალიზაციის წილები MyCoins – ის საფულეში არსებული კრიპტოვალუტების მიხედვით (08/04/2019) კვირის ბოლომდე, კრიპტოვალუტების წილების გადანაწილება თითქმის არ შეცვლილა. 21 აპრილის მონაცემების მიხედვით, ბიტკოინი ისევ პირველ ადგილს იკავებს – რაც 69 % – ს შეადგენს, ხოლო შემდეგ ორ ადგილს ისევ ეთერიუმი (დაახლოებით 13 %) და რიპლი (დაახლოებით 10 %) ინაწილებენ. ფიგურა 8: კაპიტალიზაციის წილები MyCoins – ის საფულეში არსებული კრიპტოვალუტების მიხედვით (14/04/2019) პოსტის ნახვები: 718


პრიმორიეს მხარე პრიმორიეს მხარე — რუსეთის ფედერაციის ადმინისტრაციულ-ტერიტორიული ერთეული. პრიმორიეს მხარე შეიქმნა 1938 წლის 20 ოქტომბერს სსრკ უმაღლესი საბჭოს პრეზიდიუმის ბრძანებულებით «შორეული აღმოსავლეთის მხარის დაყოფის შესახებ ხაბაროვსკისა და პრიმორიეს მხარეებზე» (პრიმორიეს მხარის შემადგენლობაში შევიდა შორეული აღმოსავლეთის მხარის პრიმორიესა და უსურიისკის ოლქები, შესაბამისად გაუქმებული 1939 და 1943 წლებში). მხარის ადმინისტრაციული ცენტრი — ქ. ვლადივოსტოკი. პრიმორიეს მხარის ფართობი შეადგენს 165,9 ათ. კმ2 მოსახლეობა — 1995,8 ათ. კაცი (2008). მოსახლეობის სიმჭიდროვე 12,3 ად./კმ2 (2005), ქალაქის მოსახლეობის კუთრი წონა 75,4% (2005) ლიტერატურა[რედაქტირება | წყაროს რედაქტირება] - ქართული საბჭოთა ენციკლოპედია, ტ. 8, გვ. 192, თბ., 1984 წელი. 1000


ასი ათასი მოწამე ასი ათასი მოწამე, წმიდანი ათნი ბევრნი (100 000) მოწამენი, თბილისს ხვარაზმელთაგან 1227 წელს წამებულნი — საქართველოს მართლმადიდებელი სამოციქულო ეკლესიის წმინდანები, ხსენების დღე ახალი სტილით 13 ნოემბერს (ძვ. სტ. 31 ოქტომბერი). თამარ მეფის გარდაცვალების შემდეგ ძნელბედობის ჟამი დაუდგა ქვეყანას. ჩინგის ყაენისაგან ძლეული ხვარაზმის სულთანი ჯალალედინი დედაწულიანად აიყარა და საქართველოს საზღვრებს მოადგა. ამ დროს ქვეყანას თამარ მეფის ასული რუსუდანი განაგებდა. რუსუდანის ბრძანებით შეკრებილი ლაშქარი ჯაყელთა საოცარი თავდადების მიუხედავად გარნისთან გამართულ ომში ღალატის გამო მაინც დამარცხდა. ადარბადაგანსა და ნახჭევანს დამკვიდრებულმა ჯალალედინმა საქართველოს მაშინდელი ათაბაგი ავაგ მხარგრძელი იხმო და შესთავაზა, რომ დედოფალი რუსუდანი მისი თანამეცხედრე გამხდარიყო და მონღოლების წინააღმდეგ ჩვენს ქვეყანს ხვარაზმელებთან ერთად ებრძოლათ, თუ არადა მოაოხრებდა საქართველოს. ავაგ ათაბაგმა რუსუდანის უარი აცნობა ჯალალედინს, მან კი სანაცვლოდ ლაშქარი აჰყარა და თბილისისკენ დაიძრა. ბრძოლის პირველ დღეს „ბრწყინვალე ძლევა აჩუენეს ქართველთა“, დიდად დაჯაბნეს ხვარაზმის სულთანი, მაგრამ ღამით თბილისელმა სპარსელებმა უღალატეს ქართველებს, ქალაქის კარი გააღეს და მტერი თბილისში შემოუშვეს. „ვინ-მე უძლოსა მაშინდელთა განსაცდელთა აღწერა, რომელი მოიწია ქრისტიანეთა ზედა?“ – კითხულობს ჟამთააღმწერელი და განაგრძობს, – „ჩჳლნიცა ძუძუთაგან დედისათა აღიტაცნიან და წინაშე დედისა ქვაზედა დაანარცხიან და რომელსამე თუალნი წარსცჳდიან და რომელსამე ტჳნი დაეთხიის. ყვირილთა და ზახილთა ვაებითა საზარელთა ჴმათაგან იძვროდა ქალაქი “. თბილისის ქუჩები და მტკვარი გვამებით აივსო. ჯალალედინის ბრძანებით ეკლესია-მონასტრები დაანგრიეს, პატიოსანი სამსხვერპლონი შეურაცხყვეს, სიწმინდეები შეაგინეს, ეპისკოპოსები, მღვდლები და დიაკვნები „ეკლესიათა შინა ხატთა და ჯუართავე თანა“ შემუსრეს, მონაზვნები და მორჩილები დაატყვევეს და წამებით მოკლეს, ქალწულები შეურაცხყვეს. მაგრამ მაინც ვერ დამშვიდდა „უკეთური იგი სული მისი“ და „განზრახვითა ეშმაკისაითა“ მოიგონა სხვა სიბოროტეც: სიონის ტაძრის გუმბათი მოარღვევინა, ზედ თავისი „ბილწი საჯდომელი“ დააშენებინა საიდანაც თავლ ყურს ადევნებდა მეტეხის ხიდზე მომხდარ მოვლენებს. ამ მიზნით სიონის ტაძრიდან მოატანინა მაცხოვრისა და ყოვლადწმინდა ღმრთისმშობლის ხატები, მტკვარზე გადებულ ხიდზე „პირაღმართ“ დაადებინა და ტყვეებს ფეხის დადგმით პატიოსანთა ხატთა შეურაწყოფა და სჯულის დატევება უბრძანა. ჯალალედინის ხელქვეითებმა ურიცხვი ქრისტიანი ხიდის თავში დააყენეს და გამოუცხადეს: ვინც შეასრულებს სულთნის ბრძანებას, გათავისუფლდება და დასაჩუქრდება, ხოლო ვინც ეურჩება, თავის მოკვეთით დაისჯება. მაშინ ზოგიერთმა სულმოკლე ქრისტიანმა სიკვდილის შიშით ღმერთი დაივიწყა და ქრისტეს განუდგა. მაგრამ დიდმა უმრავლესობამ მხნედ მიუგო მტარვალთ: „თუმცა შერცხვენილნი და დამდაბლებულები ვართ ჩვენი ცოდვების გამო, გულით შევსწირავთ თავს ღმრთს მოტევებისათვის ცოდვათა ჩუენთასა, რომელნიც ვქმენით ქალაქსა ამას შინა, და როგორც შევაგინეთ ჩვენი ქალაქი თავისი სიწმიდეებით, ასევე უნდა განსწმინდოს იგი ღმერთმან ჩვენი სისხლით. არ უარვჰყოფთ ჩვენ ქრისტეს, ჩვენს შემოქმედსა და უფალს, არამედ ყოველნი მისი სახელისათვის მოვკვდებით.” ხვარაზმელები ხიდის მოაჯირის გასწვრივ გაშიშვლებული მახვილებით ხელში ჩამწკრივდნენ, ხოლო დატყვევებული ქრისტიანები რიგრიგობით უნდა გადასულიყვნენ ხიდზე და ქრისტეს უარყოფის ნიშნად ხიდზე გადებულ ხატებზე ფეხით უნდა გაევლოთ. ტყვეთა უმრავლესობამ დიდი სულიერი სიმტკიცე გამოიჩინა, რის გამოც იქვე სიკვდილით იყვნენ დასჯილები. იხილეთ აგრეთვე[რედაქტირება | წყაროს რედაქტირება] ლიტერატურა[რედაქტირება | წყაროს რედაქტირება] - დეკანოზი ზაქარია (მაჩიტაძე), მანანა ბუკია, მაკა ბულია. „ქართველ წმიდანთა ცხოვრება“, თბ., 2004 რესურსები ინტერნეტში[რედაქტირება | წყაროს რედაქტირება] - 100 000 მოწამის შესახებ დაარქივებული 2019-07-27 საიტზე Wayback Machine.


text: უჩვეულო და დამაფიქრებელი შემთხვევა მოხდა მოსკოვში. ჭკუიდან შეიშალა საგარეო საქმეთა სამინისტროს თანამშრომელი, რომელიც ამტკიცებს, რომ ვლადიმერ პუტინზე, დღეს, ტერაქტია მოსალოდნელი. 37 წლის ლიდია ასტახოვა რუსეთის საგარეო უწყებაში უფროს სპეციალისტად მუშაობს. დღეს დილით მან „02“-ზე დარეკა და განაცხადა, რომ ვლადიმერ პუტინზე ტერაქტია მოსალოდნელი. ქალს გვარი და სახელი არ დაუმალავს, თქვა, რომ იმყოფება საგარეო საქმეთა სამინისტროში, თავის კაბინეტში და თავდასხმის სხვა დეტალებზე სასაუბროდ, სამართალდამცველები, სამსახურში მიიპატიჟა. ზუსტად რამდენიმე წუთში ოპერატიული რეაგირების ჯგუფი მის კაბინეტში იმყოფებოდა. მოსკოვის პოლიცია და დაცვის ფედერალური სამსახური კი ფეხზე დადგა. მაგრამ გაირკვა, რომ ქალბატონი ლიდია, ჯანმრთელად ვერ იყო. მან მოყვა, რომ პრეზიდენტზე მოსალოდნელი ტერაქტის შესახებ თვითმფრინავში შეიტყო. რომ ბორტზე გაიელვა და მიხვდა, რომ პრეზიდენტის მოკვლას აპირებდნენ. პარალელურად, ქალი ცდილობდა დაერეკა „01“-შიც, რათა შერემეტევოს აეროპორტში ხანძრის შესახებ ეცნობებინა - უთხრეს „ლაიფ-ნიუსს“ პოლიციაში. საგარეო უწყების წარმომადგენლებმა დაუდასტურეს პოლიციელებს, რომ დაკავებული იულია ასტახოვა მართლაც მათი თანამშრომელია და სამინისტროში უფროსი სპეციალისტის შტატზე მუშაობს. ადგილზე მისული პოლიცოლელების დასკვნით, ქალი სრულ ჭკუაზე არ იყო. იულია ნიკოლაევნამ ფსიქიური აშლილობის ნიშნები გამოავლინა. ამიტომ მისთვის ფსიქიატრები გამოიძახეს - განაცხადეს პოლიციელებმა. კონკრეტულად რას შეიძლებოდა გამოეწვია ფსიქიური აშილილობა საგარეო უწყების თანამშრომელში, ამას ფსიქიატრები ხანგრძლივი გამოკვლევის შემდეგ დაადგენენ. მანამდე კი თავად საგარეო უწყებაში ვარაუდოებენ, რომ აშლილობის მიზეზი, შეიძლება, ლიდია ასტახოვას სამსახური იყოს, უფრო სწორედ, გარკვეული საიდუმლო ინფორმაცია, რომელსაც ის ფლობდა. მოკლედ, თუ გამოვლინდება, რომ ქალი შეიშალა, რასაკვირველია, უმკურნალებენ. ხოლო თუ დადასტურდა, რომ ჯანმრთელია, მის მიმართ სისხლის სამართლის საქმეს აღძრავენ. რუსეთში უკვე საკმაოდ საშიშ ტენდენციად იქცა შეშლილთა პროგნოზები სახელმწიფოს მეთაურზე თავდასხმების მზადების შესახებ. ასეთები, ძირითადად, წითელ მოედანზე მიდიან და კრემლში პირველ პირებთან შეხვედრებს ითხოვენ. დღესვე სწორედ წითელ მოედანზე კიდევ ერთი მამაკაცი დააკავეს, რომელიც კრემლის დაცულ ზონაში შეღწევას ლამობდა და ვლადიმერ პუტინთან სასწრაფოდ შეხვედრას მოითხოვდა. პოლიციელთა კითხვაზე, რა მიზნით იწევდა კრემლისკენ, მან უპასუხა, რომ არის საიდუმლო აგენტი და აუცილებლად უნდა შეხვდეს სახელმწიფოს მეთაურს. პოლიციელებმა 62 წლის „ჯაშუში“ დააკავეს და ექიმებს გადასცეს, რათა ფსიქიატრიულ საავადმყოფოში შესაბამისი მკურნალობა ჩაუტარონ. წითელი მოედნიდან ფსიქიატრიულში არაერთი პაციენტი გაგზავნეს. მაგალითად, ცოტა ხნის წინ ჩუვაშელი ქალი, რომელმაც პირდაპირ მოედანზე ხალიჩა გაშალა და რუსეთის მეორედ მოსვლისგან გადასარჩენად სულების გამოძახება დაიწყო. უფრო ადრე კი, დააკავეს ახალგაზრდა მამაკაცი, რომელიც პრეზიდენტ დიმიტრი მედვედევთან შეხვედრას ითხოვდა. ისიც, რასაკვირველია, ფსიქიატრებს შეახვედრეს, ისევე როგორც, კიდევ ერთი მამაკაცი, რომელიც ამტკიცებდა, რომ ვლადიმერ პუტინთან აუდიენცია ჰქონდა დანიშნული.


თანხის გადახდა პირდაპირ ხდება მთავრობის ან შესაბამისი დაწესებულებისთვის. ასეთი ხარჯები მოიცავს ადმნინისტრაციულ ხარჯებს, გადასახადებს და ა.შ. მაგ. ნებართვის მისაღებად გადახდილი მოსაკრებელი ჩაითვლება რეგულაციის ფინანსურ ხარჯად. Source: როგორ მივიღოთ ლიცენზია კვების პროდუქტებისა და თამბაქოს წარმოებაზე: გზამკვლევი: [ლიცენზიისა და ნებართვის დანერგვის პროექტი/პროექტის დირექტორი ანა ქათამაძე]; საქ. ახალგ. ეკონომისტთა ასოციაცია. - [თბ., 2005]. - 62გვ.; 20სმ.. - აწერილია გარეკანის მიხედვით. - დანართები: გვ. 43-62. - [ფ.ა.]


მაგრამ დემონსტრანტების უმრავლესობა სამოქალაქო საზოგადოების წევრია, რაც უზრუნველყოფს ნებისმიერი მოქალაქის აზრის გამოხატვას, მთავრობის შეხედულების მიუხედავად. ერაყში კი ტრადიციული საზოგადოებაა, რომელსაც თავისი მკაცრი კანონები აქვს. იქ რიგითი ადამიანის აზრი საზოგადოებრივად ხელმიუწვდომელია. არავინ უარყოფს, რომ ერაყის მოსახლეობა სადამ ჰუსეინის და მისი თანამოაზრეების მიერ შექმნილ რეჟიმში ცხოვრობს. რეჟიმის არსებობა კი დასაშვებია მხოლოდ ტრადიციული საზოგადოების პირობებში, რადგან სამოქალაქო საზოგადოება მკაცრად აკონტროლებს და იცავს ხელისუფლების გადანაწილების და გაწონასწორების პრინციპს. რით არის ცუდი ტრადიციული საზოგადოება მისი რიგითი წევრებისთვის? ტერმინით "ტრადიციული საზოგადოება" მეცნიერები აღნიშნავენ საზოგადოების იმგვარ მოწყობას (მითოლოგიური ეპოქიდან კომუნისტური და ბაასისტური რეჟიმების ჩათვლით), როდესაც ყოველი ახალი თაობა უცვლელად იმეორებს წინამავალი თაობის სასიცოცხლო ციკლს. მთავარი, რაც დამახასიათებელია ტრადიციული საზოგადოებისთვის, ეს არის პოლიტიკური, იდეოლოგიური და ეკონომიკური იერარქია, რომლის ზედა საფეხური მთლიანად უპყრია ნომენკლატურას. ხელისუფლების მიზანია არსებული სინამდვილის შელამაზება, მაგრამ, ნებისმიერი მსხვერპლის ფასად, მისი უცვლელად შენარჩუნება. ასეთ საზოგადოებაში ფორმალური ინსტიტუტები და კანონები გაცილებით უმნიშვნელოა, ვიდრე არაფორმალური კავშირები. საზოგადოების რიგითი წევრისთვის ყველაზე მძიმეა ის რეალობა, რომ თითოეულ ადამიანს თავისი წარმომავლობით წინასწარ აქვს განსაზღვრული სოციალური ფუნქცია, იერარქიის საფეხური. ერაყში მოსახლეობის უდიდეს ნაწილს არ აქვს საშუალება, აირჩიოს პროფესია თავისი სურვილის შესაბამისად. ამიტომ ამ ქვეყანაში ბევრი ეტანება იარაღს, როგორც კარიერის შექმნის მთავარ წყაროს. სამოქალაქო საზოგადოებაში ყველაფერი პირიქითაა: პროცესები ღია სივრცეში მიმდინარეობს, პიროვნების მომავალს მისი არჩევანი და უნარები განსაზღვრავს, არ არსებობს გადაულახავი იერარქია. ტრადიციული საზოგადოება, რაკი მიდრეკილია არსებულის შენარჩუნებისკენ, ეწინააღმდეგება ფიგურების ან ტექნოლოგიების შეცვლას. ამიტომაც არის, რომ ათწლეულების განმავლობაში ქვეყანას ერთი და იგივე ადამიანები მართავენ. სამოქალაქო საზოგადოება კი მუდმივად განახლებადია. რაგინდ დიდი მხარდაჭერა ჰქონდეს ქვეყნის პოლიტიკურ ლიდერს, გარკვეული პერიოდის შემდეგ იგი უსათუოდ უნდა შეიცვალოს. ტრადიციულ საზოგადოებაში იერარქიის თითოეულ საფეხურზე მყოფი ადამიანი პასუხისმგებელია მხოლოდ მათ წინაშე, ვინც მის გვერდით ან ზემოთ იმყოფება. სამოქალაქო საზოგადოებაში კი ხელისუფლება პასუხიმგებელია ხალხის წინაშე და ეს პასუხიმგებლობა ინსტიტუციურად არის დაცული. როდესაც საუბარია ერაყელი ხალხის გათავისუფლებაზე რეჟიმის მარწუხებიდან, იგულისხმება სწორედ ტრადიციული საზოგადოების ჩანაცვლება სამოქალაქო საზოგადოებით, რაც ხანგრძლივი და მტკივნეული პროცესია. მაგალითად, საქართველოში ეს პროცესი უკვე ათი წელია ლაბირინთშია გახლართული.


მთავარი / პროდუქტები / Allure Lingerie AL-17- სულხან Wetlook და Mesh პარტიის კაბა Allure Lingerie AL-17-Sultry Wetlook და Mesh პარტიის კაბა.


კურსის მიზანია ხელი შეუწყოს პროფესიონალი ბუღალტრის კვალიფიკაციის ამაღლებას. კურსის გავლა შეუძლია ნებისმიერ მსურველს, ვისაც აქვთ ბუღალტრად მუშაობის გამოცდილება და სურს მიენიჭოს მთავარი ბუღალტრის კვალიფიკაცია. შეისწავლება შემდეგი დისციპლინები: 1. საგადასახადო კოდექსი 2. ბიზნეს/სამეწარმეო სამართალი 3. აუდიტისა და ხარისხის კონტროლის საერთაშორისო სტანდარტები სასწავლო კურსი გათვალისწინებულია ბუღალტერთათვის კვალიფიკაციის ასამაღლებლად სწავლების ხანრგძლივობა: 10 კვირა სასწავლო დატვირთვა: 79 საათი სწავლების ფორმა /ლექციების განრიგი/: სამუშაო დღეებში /საღამოს საათები/ და შაბათ-კვირას კურსის ღირებულებაა 800 ლარი (დღგ ჩათვლით) კურსს ხელმძღვანელობენ საქართველოში აღიარებული ექსპერტ-ტრენერები. კურსის ბოლოს გაიცემა მთავარი ბუღალტრის სასერტიფიკატო პროგრამის გავლის დამადასტურებელი სერტიფიკატი. მსურველებმა უნდა შემოიტანონ შემდეგი საბუთები: - უმაღლესი განათლების დამადასტურებელ დოკუმენტს ან ცნობას უმაღლესი სასწავლებლიდან - პირადობის მოწმობის ასლი ევროპული ცენტრის საქმიანობის პრიორიტეტულ მიმართულებას წარმოადგენს კორპორატიული კლიენტების მომსახურება. ცენტრი კლიენტებს სთავაზობს თანამშრომლების მომზადება და გადამზადებას. უკვე 150 მეტმა კომპანიამ გადაწყვიტა ეთანამშრომლა ევროპულ ცენტრთან. გახდით შემდეგი.. დაუფინანსეთ სწავლება თქვენს თანამშრომელს და გახადეთ თქვენი ბიზნესი უფრო დაცული. ცენტრის მუდმივი კლიენტებისათვის (როგორც ფიზიკური, ასევე იურიდიული) 2012 წლიდან არსებობს სპეციალური შეღავათების სისტემა - ნებისმიერი მომდევნო პროგრამის შესწავლა ფასდაკლებით: http://www.pdcgeo.ge/index.php?news_id=35&page=165&lang=geo "ევროპული ცენტრის" კურსდამთავრებულებზე გაიცემა ევროპული სტანდარტების შესაბამისი, კანონით ნებადართული საერთაშორისო სერტიფიკატი. გაითვალისწინეთ, რომ კურსს უძღვებიან პრაქტიკოსი სპეციალისტები, აღიარებული ექსპერტები, აუდიტორები. მიმდინარეობს მსურველთა რეგისტრაცია. რეგისტრაციისათვის ცენტრის ადმინისტრაციაში წარმოადგინეთ: პირადობის ასლი, დიპლომის ასლი, გადახდის დამადასტურებელი ქვითარი (იხილეთ საბანკო რეკვიზიტები). დაინტერესებული პირები დაგვიკავშირდით: თბილისი, კოსტავას 67 (სათაო ოფისი) ტელ: (+995 32) 2 238234, 2 147270, 2 332419, 599 334700 ქ. ქუთაისი, წერეთლის ქ. 13 (ქუთაისის უნივერსიტეტის 1 სართული) ტელ: (+995 431) 236060, 598 802227 ელ-ფოსტა: training@pdcgeo.ge ვებ-გვერდი: http://www.pdcgeo.ge Facebook: http://www.facebook.com/pdcgeo.ge დაუფინანსეთ სწავლება თქვენს თანამშრომელს და გახადეთ თქვენი ბიზნესი უფრო დაცული.


ქურთები ქურთები (ქურთ. Kurd) — ირანული ხალხი, რომელთა ენა მიეკუთვნება ინდოევროპული ოჯახის ინდოირანულ ენობრივ ჯგუფს. ისინი ცხოვრობენ თურქეთში (12,0 მლნ), ირანში (9,5 მლნ), ერაყში (ძირითადად ქურთების ავტონომიურ რეგიონში, 4,5 მლნ), სირიაში (1,2 ათ.) და სხვა ქვეყნებში. - სახელები: თვითწოდება - Kurd/ کورد/ Köpд, Kurmancî/ کورمانجی/ KöpMaHджи, კურმანჯ; - საერთო რაოდენობა: 38-40 მლნ. - ენა: ქურთული (უმეტესობა კურმანჯი დიალექტზე). - მორწმუნეები: სუნიტი მუსლიმები, შიიტები, იეზიდები და იუდეები სექციების სია ეთნოგენეზი [რედაქტირება | წყაროს რედაქტირება] ქურთების წარმოშობა დღეს სადისკუსიო საკითხია. გამოითქმება სხვადასხვა ჰიპოთეზები ქურთების წარმოშობის შესახებ, კერძოდ , სკვითურ - მიდიური და იაფეტიკური მარას ჰიპოთეზები. ვერსიას , თანამედროვე ქუთების წარმოშობის შესახებ , რომლებიც ცხოვრობდნენ ჩრდილოეთ მესოპოტამიაში და ირანის პლატოზე ასევე ამყარებენ ანტიკური წყაროები. კერძოდ იძლევა ცნობებს ქურთების ტომებზე, რომლებიც ძველიდანვე სახლობდნენ სპარსეთში. ქურთები ასევე სახლობდნენ სპარსეთის და მიდიის ატროპატენის მთებში, სომხეთში, ქურთისტანში, კასპიისპირეთის მიდამოებში და ირანულ აზერბაიჯანში. ძირითადად დაკავებულნი იყვნენ მესაქონლეობით და ყაჩაღობით. უძველესი სპარსეთის მონარქიის დროს ქურთები ალბათ შედიოდნენ სომხეთის პროვინციის შემადგენლობაში. ქურთების სახელი გვხვდება შუა სპარსეთის წყაროებში, მაგრამ როგორც მკვლევარები აღნიშნავენ ეს მაშინ პირველ რიგში სოციაულ - ეკონომიკური ტერმინი იყო, რომელიც მომთაბარეს ნიშნავდა. ამის გამო ახალ დრომდე „ქურთის“ სახელწოდებით მოიხსენიებოდა ირანის ხალხები, რომლებიც სახლობდნენ ზაგროსის, ზედა მესოპოტამიისა და სომხეთის მთებში და რომლებიც მეტყველებდნენ სხვადასხვა დიალექტზე: ქურმანჯი , ზაზაკი , სორანი , ლეკი , კელხური , გორანი , ავრომანი. დღეს ქურთულ ენად მოიხსენიებენ ქურმანჯის. დ.ნ. მაკკენზის კვლევების თანახმად ქურთული ყველაზე ახლოს დგას სპარსულთან. ამ თეორიის მიხედვით ეს სიახლოვე ასახავს სპარსულ-ქურთული ერთობის არსებობას ცენტრარულ ირანში ( მიდიაში). ზაგროსის მთებში არსებული გარდამავალი დიალექტები სამხრეთქურთულსა და ლურო-ბახტიალის დიალექტებს შორის შეიძლება ჩაითვალოს ხიდად ქურთულსა და სპარსულს შორის. პირიქით ისეთი ქურთული ენების, როგორიცაა გურანი და ზაზაკი, რომლებიც ასევე მიეკუთვნებიან ჩრდილო - დასავლურ ქვეჯგუფს და შესაბამისად დასახლებულებს შუა ზაგროსში და ტიგრისა და ევფრატის სათავეებთან არ უკავშირდება ქურთულ დიალექტს. მოცემული ენები წარმოიქმნა კასპიისპირა რეგიონებიდან და მათი გავრცელება დაკავშირებულია დეილემიტების მიგრაციებთან ირანის პლატოს დასავლეთით, სადაც ისინი შემდეგ მჭიდროდ დაუკავშირდნენ ქურთებს. ქურთები წარმოადგენდნენ მრავალრიცხვოვანი და ხშირად სვადასხვაგვარი ტომების ერთობლიობას, რომლებსაც ეპონიმებს უწოდებდნენ. ტომობრივი კუთვნილება დღემდე ძალიან მნიშვნელოვანია ტრადიციული ქურთული საზოგადოების სოციალურ ურთიერთობებში. მეთექვსმეტე საუკუნის ქურთულ - სპარსულენოვანი ისტორიკოსი შარაფხან ბიდლისი წერდა, რომ ქურთები იყოფიან ოთხად : ქურმანჯი , ლური , კელხური და გურანი. მათ შორის ლურებს, რომლებიც მეტყველებდნენ სამხრეთ-დასავლურ ირანულ დიალექტზე უკვე აღარ თვლიან ქურთებად. კელხური - შეადგენენ ძლიერ დიფირენცირებულ სამხრეთ - ქურთულ ერთობას, რომელიც გაერთიანებულია გურანისთან. ქურმანჯი - ძირითადად თვითსახელია დანარჩენი უმრავლესობის - ცენტრალურ და ჩრდილო ქურთებისა. თავისი არსით, ის ტერმინი „ქურთის“ ანალოგიურია მისი ძველი მნიშვნელობით და აღნიშნავს განსაზღვრული სოციალურ-ეკონომიკური წყობის მატარებელს, რომელიც ეფუძვნება სამთო მესაქონლეობას. მაგრამ სამეცნიერო ლიტერატურაში ტერმინი „ქურმანჯი“ , როგორც წესი აღნიშნავს მხოლოდ ჩრდილოეთის ქურთებს , მაგრამ , თვით სიტყვა ქურ - მანჯი , ქურთულიდან ითარგმნება როგორც „ მიდიის ვაჟიშვილი“. მრავალი მეცნიერი თვლის, რომ ქურთები პირდაპირი მემკვიდრეები არიან მიდიელების. ლინგვისტების თვალსაზრისით დღეს „ქურთულად“ წოდებული ყველა ენა თუ დიალექტი შეიძლება დავყოთ შემდეგ ჯგუფებად: ქურთული ენები : ქურმანჯი სორანი (სამხრეთის ქურმანჯი) სამხრეთ-ქურთული ენა დეილემიტური ენები გურანი და ავრომანი ზაზაკი. მიუხედავად იმისა , რომ ყოველდღიური მოხმარებისთვის და სამეცნიერო ლიტერატურაში ხშირად საუბარია ქურთულ ენაზე და მის დიალექტებზე , ურთიერთგაგება ძალიან გაძნელებულია ქურმანჯისა და სორანის შორისაც კი , რომლებიც ყველაზე ახლო ქურთული ენებია. ქურთების უმრავლესობა ბილინგვია და მეტყველებს იმ ქვეყნების ძირითად ენაზე სადაც ცხოვრობენ : თურქული , არაბული , სპარსული და სხვა. ზაზა - მომთაბარე ტომების შთამომავლობაა , რომელებიც თავდაპირველად ცხოვრობდნენ თანამედროვე ირანის ჩრდილოეთით კასპიის ზღვის სანაპიროზე , საიდანაც მე-16 საუკუნიდან მოყოლებული დაიწყეს მიგრაცია სომხეთის ტერიტორიაზე. ზაზამ მრავალი სომეხი გადაარჩინა გენოციდის დროს. ისინი ქურთების ერთ ერთ განშტოებას წარმოადგენენ ამიტომ ზაზას გამოყოფა სხვა ქურთების რიგებიდან არასწორია. გენეტიკურმა ანალიზმა აჩვენა , რომ ქურთები მჭიდროდ არიან დაკავშირებული აზერბაიჯანელ , სომეხ, ქართველ და ებრაელ ხალხებთან , რომლებსაც რამდენიმე საერთო წინაპარი გააჩნია ახლოაღმოსავლეთის რეგიონის ჩრდილო ნაწილის ხალხებთან. ქურთები - ყველაზე მრავალრიცხვოვანი ერია , რომელსაც არ გააჩნია საკუთარი სასხელმწიფო. ქურთების ავტონომია არსებობს მხოლოდ ერაყში. ეს ხალხი ოც წელზე მეტია იბრძვის ქურთისტანის შესაქმნელად. აღსანიშნავია , რომ ქურთების ბანქოს ათამაშებენ მსოფლიოს ყველა დიდი ქვეყნები. ასე მაგალითად ისრაელი და აშშ რომლებიც თურქეთის მოკავშირეები არიან , ამართლებენ მის ბრძოლას ქურთების მოძრაობის წინაამღდეგ. რუსეთი , საბერძნეთი და სირია კი მხარს უჭერს ქურთისტანის მუშათა პარტიას. ქურთისტანის ხელსაყრელი გეოგრაფიული და სტრტეგიული მდგომარეობის გამო ძველი დროიდან უცხოელი დამპყრობლები განსაკუთრებულ ყურადღებას აქცევდნენ ამ ქვეყნებს. ამის გამო ხალიფატის დროიდან დღემდე , ქურთელი იძულებულნი არიან იბრძოლონ დამპყრობთა წინაამღდეგ. აღსანიშნავია , რომ ადრეული ფეოდალიზმის დროს ქურთულ დინასტიებს , დიდი პოლიტიკური ზეგავლენა ჰქონდათ ახლო აღმოსავლეთზე და მართავდნენ არა მხოლოდ ცალკეულ სამთავროებს , არამედ ისეთ დიდი ქვეყნებსაც როგორებიცაა სირია და ეგვიპტე. მე-16 საუკუნეში ქურთისტანში დაიწყო უწყვეტი ომები, რომელთა მიზეზი იყო ირანი და ოსმალეთის იმპერია , რომლებიც ერთმანეთს ედავებოდნენ ქურთისტანის მიწებს. შემდეგ ზოხაბის ხელშეკრულების საფუძველზე რომელიც დაიდო ამ ომების შედეგად ქურთისტანი გაიყო ორ ნაწილად - თურქულ და ირანულ. შემდგომში ამან სავალო როლი შეასრულა ქურთისტანის ხალხების ბედში. ოსმალეთის და ირანის მთავრობები თანდათან ასუსტებდნენ და შემდეგ საერთოდ მოსპეს ქურთული სამთავროები იმ მიზნით , რომ დაემოწმებინათ ქურთისტანი ეკონომიკურად და პოლიტიკურად. ოსმალეთის იმპერიის მთავრობამ ქურთების ნების წინაამღდეგ ჩაითრია ქურთები პირველ მსოფლიო ომში რამაც საბოლოოდ გამოიწვია ნგრევა და მისი ოთხ ნაწილად გაყოფა : თურქულ , ირანულ , ერაყულ და სირიულ. ქურთებს გააჩნიათ ენობრივი და კულტურული იდენტობა. სახლობენ 50000 კვადრატული კილომეტრის ტერიტორიაზე რომელიც მოიცავს 4 ქვეყანას და ასევე არსებობს ქურთული დიასპორებიც მსოფლიოს სხვადასხვა ქვეყნებში. მსოფლიოში უდიდესი ერი მოქალაქეობის გარეშე[რედაქტირება | წყაროს რედაქტირება] თურქეთში დაიწყო გაფიცვები, ქურთისტანის მუშათა პარტია ათეული წლის განმავლობაში იბრძვის თურქეთსი დამოუკიდებელი სახელმწიფოს შესაქმნელად, თურქები გამოჩნდნენ, როგორც დასავლეთის ერთ-ერთი ყველაზე ეფექტური პარტნიორები ისლამური სახელმწიფოს ჯგუფთან ომში, სირიასა და ერაყში და მათ ამავდროულად კვლავ დააყენეს ქურთების საკითხი საერთაშორისო საზოგადოების ყურადღების ცენტრში. გააფთრებული ომი სირიაში, გახდა ანტი წინააღმდეგობის სიმბოლო და სიმბოლო ქურთების მისწრაფებისა ტრანს ნაციონალური ერთობისაკენ. სამი ქვეყნის ქურთის ბოევიკები პირველად ერთად იბრძოდნენ, როდესაც სირიის ქურთულ მილიციას შეუერთდა პეშმერგას (ერაყის, ქურთისტანის სამთავრობო შეიარაღებული ძალები) კბილებამდე შეიარაღებული ბოევიკების მცირე კონტიგენტი და ასევე სეპარატისტულ ქურთ მუშათა პარტიის მებრზოლები თურქეთიდან. აშშ ს საჰაერო ძალების ჰაერიდან თავდასხმით და მხარდაჭერით მათ საბოლოო ჯამში დაიპყრეს და გამორიცხეს ჯიჰადისტები კობანედან 2015 წლის იანვარში. თურქეთის 24 ივლისის გადაწყვეტილებამ ქურთ მუშათა პარტიის დაბომბვის შესახებ აცვენა, რომ ანკარა არ გაუშვებს ხელიდან ქურთ სეპარატისტებზე დარტყმის შესაძლებლობას. ქვეყნების მიხედვით, არ არსებობს ქურთების ეთნიკური აღწერა, მაგრამ ანგარიშები აჩვენებს, ისინი ქმნიან მოსახლეობას, 20დან 40 მილიონამდე ადამიანით. თურქეთში 15 მილიონი ქურთი ცხოვრობს, ირანში 7-8 მილიონი, 1-2 მილიონი სირიაში. ქურთისტანის რეიონალური მთავრობა ნახევრად ავტონომიური რეგიონია ერაყში. ირანი ამტკიცებს, რომ იქ 5.3 მილიონი ქურთი მაცხოვრებელია. ევროპაში უდიდესი ქურთული დიასპორაა. პარიზის ქურთდა ინსტიტუციის თანახმად 1.5 დან 1.7 მილიონამდე ქურთია დასავლეთ ევროპაში, მათ შორის გერმანიასი ცხოვრობს 800 000 ქურთი მოსახლე. დასავლეთ ევროპაში მცხოვრები ქურთების 80 პროვცენტი გადმოდის თურქეთიდან, კიდევ 50 ათასი ქურთი ცხოვრობს ამერიკაში და 25 000 კანადაში. პარიზის ქურთთა ინსტიტუციის მეთაურის ქენ დალ ნეზანის თქმით, ქურთების პიროვნება არ ეფუძვნება რელიგიას, მაგრამ ეფუძვნება ენსა და კულტურას. ქურთების უმრავლესობა 70% იდან 80% მდე სუნიტი მუსლიმები არიან, მაგრამ არსებობს ქურთების უმცირესობა, როლებიც შიიტი მუსლიმები არიან, ისინი ირანშა და სამხრეთ ერაყში ცხოვრობენ, სადაც მათი რაოდენობა 20 000 მდეა და სადაც ისინი სადამ ჰუსეინის რეჟიმის დამხობის შემდეგ დაბრუნდნენ. ალავიტი ქუთები, რომლებიც თურქეში არიან ითვლებიან, სუფიზმის ელემენტების მქონე შიიტური ფილიალის წევრებად. ქურთებს შორის სხვა რელიგიებიც არის გავრცელებული: ქრისტიანული ( კათოლიკები, ასირიელები და სირიელები) , იუდაიზმი ( ზოგიერთი ებრაელუ, 25 000 ქურთი ემიგრირებულია ისრაელიდან აშშ ში 1950 წელს) და ასევე იზიდიზმი ერაყში. არსებობს თუ არა რეალური ქურთისტანი[რედაქტირება | წყაროს რედაქტირება] ქურთისტანი, რომელიც სიტყვა-სიტყვით ნიშნავს ქურთების ქვეყანას, ხშირად ჩნდება მს ოფლიო რუკებზე, რომლებსაც იყენებენ ქურთი ბოევიკები. მიუხედავდ ამისა საერთაშორისოდ აღიარებული ასეთი სახელმწიფო არ არსებობს. ქურთებს შორის ყველაზე ახლოს დამოუკიდებლობასთან დგას ერაყის ქურთისტანი, რომელსაც მართავს ნახევრად ავტონომია. პრეზიდენტი მასუთ ბარზანი ამავდროულად არის, ფეშმერგას შეიარაღებული ძალების მთავარსარდალი. შეიარაღებულ ძალებში 190 000 მდე მებრძოლია. ერაყის ქურთისტანი წარმოადგენს მოდელს სირიელი ქურთებისათვის, რომლებიც იმედოვნებენ შექმნან ანალოგიური ავტონომიური პროვინცია როჯავა მასში შემავალი ანკლავებით ატზინ, კობანე და კამიშლი. ქურთებს არასოდეს უცხოვრიათ ცენტრალიზებული სახელმწიფოებრივი კონტროლის პირობებში და არსებობენ ათეულობით პოლიტიკური ფრაქციები, რომლებიც განაწილებული არიან, ერაყს, ირანს, სირიასა და თურქეთს შორის, სირიაში 17 ქურთული პარტიაა, მთავარი მათ შორის არის დემოკრატიულ პარტიათა კავსირი, რომელიც წარმოადგენს თურქეთის მუშათა პარტიის ფილიალს. ის 1978 წელს დააარსა აბდულა თჯალანმა. 1984 წელს მათ ხელში აიღეს იარაღი ანკარას წინააღმდეგ და მოითხოვეს დამოუკიდებლობა და მას შემდეგ მათ შორის დაძაბული ურთიერთობაა. ჯგუფი ხასიათდება მარქსისტული იდელოლოგიით და აშშ ში და ევრო კავსირში შედიოდნენ ტერორისტული ორგანიზაციების სიაში. ერაყის ქურთისტანში ერტმანეთს მეტოქეობას უწევს ქურთების ორი პარტია: ქურთისტანის დემოკრატიული პარტია ბარზანის ხელმძღვანელობით, რომელიც აკონტროლებს ერაყის ქურთისტანის ჩრდილოეთ ნაწილს და მის დედაქალაქ ერბილს. ქურთისტანის პატრიოტული კავ/სირი დაფუძნებულია ქალაქ სულეიმანიაში და წამყვანია სამხრეთ ნაწილში. ტრადიციები და ადათწესები[რედაქტირება | წყაროს რედაქტირება] ქურთებმა სხვა მრავალ ეროვნულ ღირებულებებთან ერთად შეინარჩუნეს ტრადიციები და ადათწესებიც. რა თქმა უნდა, საზოგადოების მიერ ტენდეციების მიყოლა, უცხო ქვეყანაში ცხოვრება და მრავალი სხვა ფაქტორი ახდენს გავლენას ტრადიციებზე და დღეს ისინი სახეცვლილად არის ჩამოყალიბებული. ქურთების ნაციონალური ტანსაცმელი ძალიან მრავალფეროვანი იყო. იეზიდი ქალების ჩაცმულობა შედგებოდა მრავალი კაბისა და მონეტებისგან. იეზიდური ტანსაცმლის ერთ-ერთი ყველაზე გამორჩეული ატრიბუტი თავსაბურავი ქოფია იყო, (საქართველოში ანალოგიურ თავსაბურავს ჩიხტი-კოპი ჰქვია) ქოფია ათასობით მონეტებიტა და მძივებით იყო მორთული. ხოლო მამაკაცების ჩაცმულობა შედგებოდა შავლისგან რომელიც ძალიან განიერი უნდა ყოფილიყო, პერანგისგან რომელიც აუცილებლად უნდა ყოფილიყო ღია ფერის, ასევე მათ ჩაცმულობაში შედიოდა ჟილეტი. ქურთ-იეზიდებს (რომელიც ამ ეთნიკური ჯგუფის განშტოებაა) არც ისე ბევრი მარხვა და დღესასწაული შემორჩათ. დეკემბერში იეზიდები 3 დღიან მარხვას იცავენ რომელსაც (roje ezdi) ჰქვია. ასევე 3 დღიან მარხვას იცავენ თებერვალში რომელსაც (roje xrnave) ჰქვია, ამ მარხვის დროს ეზიდი ახალგაზრდები მკითხაობენ მიირთმევენ მლაშე ნამცხვარს რათა გაიგონ თუ ვინ გაბედნიერდება მომდევნო წელს. იეზიდების ოჯახში, ყოველი წლის მარტის მესამე ოთხშაბათს დიასახლისი აცხობს ქადის მსგავს ნამცხვარს, სადაც მონეტას ან მძივს ათავსებს. შემდეგ დილას ოჯახის ყველა წევრი იკრიბება და ოჯახის ყველაზე უფროსი მამაკაცი იძახის (xata jot) და ნახევრად ჭრის კლოჭს. შემდეგ ერთ მხარეს 6 ნაწილად ჭრის და ანგელოზებს უძღვნიან წილებს, მეორე ნაწილს ჭრიან ოჯახის წევრების რაოდენობის მიხედვით, ის ვისაც შეხვდება მონეტა ან მძივი ოჯახის მეკვლე ისაა, და ბედნიერი წელი იქნება. არის დღე რომელსაც (mazali) ჰქვია ამ დღეს მთელი იეზდიხანა მიდის სასაფლაოზე საკუთარი მიცვალებულებისთვის პატივის მისაგებად (mazalis) დღე როგორც წესი ივნისის მე-3 ხუთშაბათსაა. იეზიდები ერთ ღმერთს აღიარებენ და თაყვანს სცემენ მთავარანგელოზს (malake taus) რომელიც ფარშევანგის სახით ყავთ წარმოდგენილი; აგრეთვე თაყვანს სცემენ (shams) რომელის მზის ღვთაებაა იეზიდთა მითოლოგიაში. განსაკუთრებით პატივს სცემენ აღმოსავლეთ მხარეს, იეზიდების ერთერთი საკულტო ნაგებობაა (laleshi) ლალეში იეზიდთა წმინდა ტაძარია ლოცვისა აღსარების ადგილია. მდებარეობს ერაყში, ერაყის ქურთისტანში ქალაქ სინჯარში. ლეგენდის მიხედვით, ლალეში აშენებულია იმ ადგილას, სადაც პირველად წარმოიშვა (malake taus). ბევრი რიტუალისა და დღესასწაულებისათვის სპეციალურად განკუთვნილ ლოცვებში ხშირად ჟღერს სიტყვა (shams). სრულიად იეზიდების(iezidxana) საზოგადოება იყოფა სამ კასტად: შეიხები, ფირები, მრიდები. თითოეული კასტა იყოფა მრავალ ტომებად. თითოეულ კასტას თავისი მოვალეობა აქვს. ამ კასტებს შორის აუცილებელია თანამშრომლობა, მაგრამ მათ ერთმანეთის დანიშვნის უფლება არ აქვთ. შეიხები: შეიხები არიან პირველი რანგის სულიერი პირები. ისინი ფირებთან ერთად იცავენ რელიგიურ ტრადიციებს და ლოცვებს კითხულობენ. შეიხები არიან: ადანი, თაყანი, შამსანი. ფირები არიან: ფირებიც მეორე რანგის სულიერი პირები არიან. ისინი შეიხებთან ერთად იცავენ რელიგიურ ტრადიციებს და ლოცვებს კითხულობენ. ფირები არიან: ასმანამი, ისებია, ომალხალი, მამეშვანი და ა.შ. მრიდები: მრიდები არ არიან სასულიერო პირები, სწორედ აქედან იღებს ფუძეს სიტყვა (mridi) რაც ძველ იეზიდთა დიალექტზე (kurmanj) მოწაფეს ნიშნავს. მრიდები უმეტესობას შეადგენენ. ყველა მრიდს ჰყავს თავისი სეიხი და ფირი, მრიდხანეს ასეული ტომი შეადგენს. მათგან ყველაზე მეტნი არიან: სიპკი, ბალი, მანდიკი, და ა.შ. ამ 3 კასტის არევა ყოვლად დაუშვებელია ქორწინებაში. შეიხმა შეიხთან უნდა შექმნას ოჯახი, ფირმა ფირთან უნდა შექმნას ოჯახი და მრიდმა მრიდთან უნდა შექმნას ოჯახი. რაც შეეხება საქორწილო რიტუალს: იეზიდებში საქორწინო გარიგება დღემდე მიღებული ტრადიციაა, რომელიც როგორც წესი ქალიშვილის ოჯახში ხდება. თავდაპირველად ვაჟის მხრიდან სტუმრობენ მთხოვნელები, ძირითადად უფროსი თაობის წარმომადგენლები 3-4 კაცი (მამაკაცებიც და ქალებიც). ქალიშვილის მოწონების შემთხვევაში, სტუმრები მასპინძელს უთახმდებიან სასიძო საცოლესთან და მის მშობლებთან გაცნობის თარიღზე. გაცნობის შემდეგ, თუ სასიძო თანახმა შეირთოს ქალი, ვაჟის მშობლები ხელს სთხოვენ ქალის მშობლებს. წესისამებრ, საპატარძლოს მშობლები ცოტა დროს ითხოვენ, ოჯახში მოსათათბირებლად, რათქმაუნდა ამ შემთხვევაში გადამწყვეტი სიტყვა საპატარძლოზეა. ქალიშვილის მხრიდან დადებითი პასუხის შემთხვევაში, სასიძოს მხარე, საპატარძლოს უკეთებს თითზე ბეჭედს ე.წ."ბელგას" და იწყება მზადება ნიშნობისთვის; ნიშნობაც საპატარძლოს ოჯახში ხდება, სადღესასწაულო სუფრისა და მუსიკის თანხლებით, რომელსაც სასიძოს და მის მშობლებთან ერთად უახლოესი ნათესავები მეგობრები ესწრებიან. სასიძოს მხარე საჩუქრებს გადასცემს საპატარძლოს ოჯახის წევრებს- დედა, მამა, და, ძმა და ა.შ. რის შემდეგაც, სტუმრების თანდასწრების აცხადებენ ქალ-ვაჟის ნიშნობას. ადათის მიხედვით, ამ დროს ქალიშვილს უკეთებენ (shara buke) ე.ი. საპატარძლოს თავსაფარს, ასევე საპატარძლოს უკეთებენ მთავარ-ნიშნობის ბეჭედს (gustilka nishane), რომელიც ქალიშვილის ოფიციალური დანიშვნის მაუწყებელია. ასევე საპატარძლოს უკეთებენ ბეჭედს, სამაჯურს, ძეწკვს, ეს იმის აღსანიშნავად რომ სასიძოს უფლება აქვს ესტუმროს საცოლეს (რია ვაკირნე). ცერემონიის შემდეგ ქალიშვილის მშობლები ძირითადად მამა აწარმოებს მოლაპარაკებას სასიძოს მშობლებთან გამოსასყიდის (kalan) შესახებ. რაც შეეხება ქორწილს, იეზიდთა ქორწილი საკმაოდ მხიარულია და მრავალფეროვანია, როგორც საპატარძლოს ასევე სასიძოს მხრიდან იწყებენ მზადებას ქორწილისათვის, ქორწილის წინა დღეს სტუმრების ნაწილი სასიძოს მხრიდან იკრიბებიან მის სახლში და ემზადებიან ქორწილისთვის, ამ დროს ახალგაზრდობა ეხმარება მეჯვარეს (brazava) რათა მორთონ ხის ტოტი (dara mraza) კანფეტებით, ხილით, და ფულით რომელიც ბარაქის კეთილდღეობის და ბედნიერების სიმბოლოა, რომელიც ტრადიციულად იეზიდების საყვარელ ცეკვას “გოვანდ"-ს (govand) თანხლებით მიმდინარეობს. ამ დროს საპატარძლოს ოჯახში ამზადებენ მზითვებს (jeeze buke) მზითები ითვალისწინებს ყველა საჭირო ნივთს ახალშექმნილი ოჯახისთვის. ხოლო ქორწილის დღეს სადღესასწაულო სუფრის შემდეგ პატარძლის წაყვანამდე, აუცილებლად მისი ძმა ან ნათესავი ბიჭი, მას წელზე სამჯერ შემოახვევს ბაფთას: პირველი გულისხმობს კეთილდღეობის ჩასახვას, მეორე სიკეთის დანერგვას, მესამე კი კეთილ საქმეს. ამას გარდა სასიძო ვალდებულია გამოისყიდოს (balgie buke) ანუ საპატარძლოს ბალიში, სარზლოს ძმისგან ან ნათესავი ბიჭისგან, ძირითადად დღეისდღეისობით ბალიშს (balgie buke) გამოსასყიდის გარეშე აძლევენ ანუ ჩუქნიან სასიძოს და მხოლოდ ამ წესის შესრულების შემდეგ სასიძოს უფლება ეძლევა წაიყვანოს პატარძალი სახლიდან. მეფე-პატარძალი დოლი და ზურნის (daf u zurna ) მუსიკის თანხლებით მიაცილებენ სიძის სახლში. ახალდაქორწინებულებს ეგებება დედამთილი ტკბილეულით სავსე ლანგრით ხელში და თავზე აყრის მეფე-პატარძალს, ხოლო ამის შემდეგ სასიძო უნდა ავიდეს სახლის მეორე სართულზე და იქიდან ესროლოს პატარძალს თავში 3 ვაშლი, 1 ვაშლი ნიშნავს უბიწობას, 2 ვაშლი ნიშნავს ბედნიერებას, 3 ვაშლი ნიშნავს გამრავლებას, ამის შემდეგ სიძემ უნდა დაბერტყოს ხის ტოტი (dara mraza), ხოლო შემდეგ დედამთილი მეფე-პატარძალს მხრებზე ადებს ლავაშს რომელის ოჯახის კეთილდხეობას და მშვიდობას ნიშნავს. შემდეგ სახლის ზღურბლზე გადაბიჯებისას მეფე-პატარძალიმა ერთდროულად უნდა გატეხონ წინასწარ გამზადებული თეფში.ქორწილის მსვლელობისას სასიძოს ოჯახი აგზავნის ნათესავს რათა მოიყვანოს საპატარძლოს მშობლები. ქორწილის დროს მიმდინარეობს ე.წ.ხნის დარიგება. ხნა მოაქვს ბედნიერება ახალდაქორწინებულ და ახალგაზრდებსაც ბედნიერებას მოუტანს, ეს ადათწესი ძალიან ძველია. ადათწესის თანახმად ამ ლანგარს დაატარებს ბიჭის ნათესავი, უფრო ხშირად კი სიძის და. მსგავსად (dara mrazas) შესრულების დროს ქვრივს კატეგორიულად ეკრძალება მონაწილეობა ამ ადათის შესრულებაში. როდესაც ხნის სავსე თეფშიან ლანგარს მიართმევენ სტუმარს, მან თეფში უნდა ჩაყოს ნეკის თითი და ამასთან ერთად ლანგარზე უნდა დადოს გარკვეული რაოდენობის თანხისა. ეს იმ გოგოსთვისაა განწესებული ვინც ხნას დაატარებს. ქორწილის შემდეგ რძალს ელოდება ე.წ. ''ბუკტი" (bukti), რომელიც გულისხმობს რომ რძალს არ აქვს უფლება ელაპარაკოს მამამთილს და ხანდაზმულ ხალხს, განსაკუთრებით მამაკაცებს. არ აქვს უფლება აგრეთვე მათი თანდასწრების მიიღოს საკვები. " ბუკტი" (bukti) უპირველეს ყოვლისა არის ქცევის მანერა, რომელიც მიუტიტებს თავდაბლობაზე და გამოხატავს გარშემომყოფთა მიმართ პატივისცემას. გარკვეული დროს განმავლობაში რძალი მოიპევებს უფლებას ელაპარაკოს თავის მამამთილს. ამ შემთხვევაში მამამთილი რძალს რაიმე სახის საჩუქარს უძღვნის და სთხოვოს დალაპარაკებას, რძალი ვალდებულია მიიღოს საჩუქარი და სითყვიერად მადლობა გადაუხადოს. განსახლება[რედაქტირება | წყაროს რედაქტირება] თურქეთში[რედაქტირება | წყაროს რედაქტირება] ქურთების ეთნიკური ტერიტორიების ყველაზე დიდი მასივი განსახლებულია თურქეთის სამხრეთ-აღმოსავლეთის და აღმოსავლეთის რეგიონში. ცალკეული განსახლებები ასევე გვხვდება მთელ ანატოლიაში. მსხვილი ქურთული დიასპორები ასევეა ქვეყნის დასავლეთის დიდ ქალაქებში. ექსპერტის შეფასებები მეტყველებენ ქვეყნის მოსახლეობის 20-23 % ზე , რამაც შეიძლება შეადგინოს 16 – 20 მილიონამდე ადამიანი. მათ რიცხვში შედიან ჩრდილოეთის ქურთები - ქურმანჯი , ქურთების ძირითადი მოსახლეობა ასევე ზაზას ხალხი. ასევე დიდი რაოდენობით გვხვდება თურქულად მოლაპარაკე ქურთების ტომები , რომლებიც გადავიდნენ თურქულ ენაზე ასეთი კი დაახლოებით 6 მილიონამდე ადამიანია. თურქულ - ქურთულ ტომებში ტრადიციულად შეიმჩნევა გაუნათლებლობის ყველაზე მაღალი დონე. ირანში[რედაქტირება | წყაროს რედაქტირება] ირანში ქურთები სახლობენ ილამსა და კერმანშახში( სამხრეთის ქურთები : კელხური, ლეიკი, გურანი) , ქურთისტანში (სორანი) და დასავლეთ აზერბაიჯანში (ქურმანჯი) და ასევე მათ მიმდებარე ტერიტორიებზე. ქურთული დასახლებები ასევე გაბნეულია მთელს ირანში. ქურთების კომპაქტური განსახლებების განსაკუთრებულად დიდი რაიონი განლაგებულია ჩრდილოეთ ხორასანში, სადაც შაჰ აბასმა მე-17 საუკუნეში ჩაასახლა მებრძოლი ქურთული ტომები ხორასანის დასაცავად. სულ ირანში დაახლოებით 5,5 მილიონი ქურთია. ერაყში[რედაქტირება | წყაროს რედაქტირება] ერაყში ასევე წარმოდგენილია ქურთების სამი სუბეთნოსი : სახმრეთის ქურთები (გურანი) , სორანი - კირკუკას და სულეიმანის რაიონში , და ქურმანჯი - მოსულას რაიონში , რომლებიც სახლობენ ქვეყნის აღმოსავლეთ და ჩრდილო - აღმოსავლეთ რაიონებში. ერაყის ქურთების ეთნიკური ტერიტორიების მხოლოდ ნაწილია შესული ავტონომიურ წარმონაქმნში ერაყის ქურთისტანი დედაქალაქით ერბილე. სულ ერაყში დაახლოებით ცხოვრობს 5,6 მილიონამადე ქურთი. ირან - ერაყის ომმა, რომელსა შეეძლო ქურთებისთვის მიეცა ხელსაყრელი მომენტი , მხოლოდ გაამწვავა დაძაბულობა ძირითად ქურთულ ქვეყნებს შორის. სირიაში[რედაქტირება | წყაროს რედაქტირება] ჩრდილოეთ სირიაში ცხოვრობს დაახლოებით 3,8 – 4 მილიონი ქურთი , ძირითადად ქურმანჯები. სირიაში ქურთების რაოდენობა შეადგენს მთელი მსოახლეობის დაახლოებით 15 %-ს. სირიის ქურთები კომპაქტურად ცხოვრობენ ქალაქებში - კამიშლი , კობანი , დერიკა და სხვა. დღეს ქურთები ითვლიან არანაკლებ 30 მილიონ ადამიანს. ქურთების უმრავლესობა განსასხლებულია ქურთისტანის რეგიონში. თითქმის 2,5 მილიონი ქურთი გაბნეულია ევროპის და ამერიკის სხვადასხვა ქვეყნებში , სადაც მათ შექმნეს უძლიერესი და ორგანიზებული სათვისტომოები. რეკომენდებული ლიტერატურა[რედაქტირება | წყაროს რედაქტირება] - Kypды // ЭHциkлoпeдичeckий cлoBapb Бpokrayзa и EфpoHa : B 86 T. (82 T. и 4 дoп.). — CПб., 1890—1907. - Meлa MaxMyд Бaязиди. HpaBы и oбычaи kypдoB. Пep., пpeдиcл. и пpиMeч. M. Б. PyдeHko. M. ИBЛ, 1963 - B. Ф. MиHopckий ИcTopия kypдoB - Aбдyллa OджaлaH, B зaщиTy Hapoдa, — M., 2007. — 528 c. - B. Ф. MиHopckий, ИcTopия ШиpBaHa и ДepбeHдa X—XI BekoB, M., 1963 - Mocakи H. З. Typeцkaя oбpaзoBaTeлbHaя пoлиTиka и accиMиляциoHHыe пpoцeccы y kypдoB // Mocakи H. З./ M.: ЭTHorpaфичeckoe oбoзpeHиe, No 5.- 2012. C. 87-124. - M. Б. PyдeHko. OTpaжeHиe HekoTopыx дpeBHиx oбpядoB и пpeдcTaBлeHий B coBpeMeHHoM kypдckoM oбpядoBoM фoлbkлope. — ПП и ПИKHB. x. 1974 - Kypды // Hapoды Poccии. ATлac kyлbTyp и peлиrий. — M.: ДизaйH. ИHфopMaция. KapTorpaфия, 2010. — 320 c. — ISBN 978-5-287-00718-8. - Dominian L. The Peoples of Northern and Central Asiatic Turkey / Leon Dominian // Bulletin of the American Geographical Society. Vol.-47. N.-11. — 1915. p832 — 868. - Entessar N. The Kurdish Mosaic of Discord / Nader Entessar // Third World Quarterly, Vol.- 11, N.- 4, Ethnicity in World Politics - Oct.1989, pp. 83-100. (aHrл.) - Elphinston W. G. The Kurdish Question / W. G. Elphinston // International Affairs (Royal Institute of International Affairs 1944-), Vol.- 22, No.- 1 - Jan., 1946. pp. 91-103. (aHrл.) - Entessar N. The Kurds in Post-Revolutionary Iran and Iraq / Nader Entessar // Third World Quarterly, Vol.- 6, No.- 4 - Oct., 1984, pp. 911-933. (aHrл.) იხილეთ აგრეთვე[რედაქტირება | წყაროს რედაქტირება] რესურსები ინტერნეტში[რედაქტირება | წყაროს რედაქტირება] - Kurds and Kurdistan, ისლამის ენციკლოპედია. - Kurds, ისლამის ენციკლოპედია. - Kurd, ბრიტანიკა. - The Kurds: People without a country, ბრიტანიკა. - The Kurdish Institute of Paris ქურთბის ისტორია, ენა, წიგნები. - The Encyclopaedia of Kurdistan - Istanbul Kurdish Institute - The Kurdish Center of International Pen - Kurdish Library, შვედეთის მთავრობის მხარდაჭერით. - Yazidism: Historical Roots, ქურთი სტუდენტების საერთაშორისო ჟურნალი. - Ethnic Cleansing and the Kurds


text: სახელმწიფო შესყიდვების სააგენტო - შპს "ქ.ბათუმის რესპუბლიკური კლინიკური საავადმყოფო" აცხადებს ბაზრის კვლევას ბაზრის კვლევა შპს "ქ.ბათუმის რესპუბლიკური კლინიკური საავადმყოფო" აცხადებს ბაზრის კვლევას შპს "ქ.ბათუმის რესპუბლიკური კლინიკური საავადმყოფო" გეგმავს, ერთი ერთეული სამედიცინო დანიშნულების სატრანსპორტო საშუალების შესყიდვას, რაზედაც შედგა შესაბამისი ტექნიკური დავალება. სატრანსპორტო საშუალების სავარაუდო ღირებულების დადგენის მიზნით შპს "ქ.ბათუმის რესპუბლიკური კლინიკური საავადმყოფო" ატარებს ბაზრის კვლევას. დანართის სახით წარმოგიდგენთ სამედიცინო დანიშნულების სატრანსპორტო საშუალების ტექნიკურ დავალებას, სადაც განსაზღვრულია ის მინიმალური ტექნიკური მახასიათებლები, რასაც უნდა აკმაყოფილებდეს შესყიდვის ობიექტი. გთხოვთ, დაინტერესების შემთხვევაში, შესაძლო მოკლე ვადაში, გვაცნობოთ შესასყიდი საქონლის ღირებულების შესახებ ინფორმაცია. ამასთან, შემოთავაზებული ღირებულება უნდა მოიცავდეს სატრანსპორტო საშუალების მიწოდებასთამ დაკავშირებულ ყველა ხარჯსა და გადასახადს. გთხოვთ, გაეცნოთ თანდართულ დანართს და არაუგვიანეს 2020 წლის 06 ივლისის ჩათვლით პერიოდში ინფორმაცია/მონაცემები მოგვაწოდოთ შემდეგი ელექტრონული ფოსტის მისამართზე: info.republican.hospital@gmail.com;


TCJ.GOV.GE - 50 საჯარო მოხელე


text: გაერთიანებული სამეფოს ჯანდაცვის მინისტრი - "ომიკრონ" ვარიანტი ლონდონში დომინანტური 48 საათში გახდება 14.12.2021 / 13:10 კორონავირუსის "ომიკრონ" ვარიანტი ლონდონში დომინანტური უახლოეს 48 საათში გახდება, - ამის შესახებ გაერთიანებული სამეფოს ჯანდაცვის მინისტრმა საჯიდ ჯავიდმა განაცხადა. მისი თქმით, კოვიდ-19-ის არცერთი ვარიანტი ასე სწრაფად არ გავრცელებულა. "მიუხედავად იმისა, რომ "ომიკრონი" წარმოადგენს შემთხვევების 20 პროცენტზე მეტს ინგლისში, ჩვენ უკვე დავინახეთ, რომ ის 44%-ზე მეტს აღწევს ლონდონში და ველით, რომ მომდევნო 48 საათში ის დედაქალაქში დომინანტური ვარიანტი გახდება,"- აღნიშნა მინისტრმა. შეგახსენებთ, ჯანდაცვის მსოფლიო ორგანიზაცია აცხადებს, რომ კორონავირუსის "ომიკრონ" ვარიანტი, რომელიც 60-ზე მეტ ქვეყანაშია დაფიქსირებული, "ძალიან მაღალ" გლობალურ რისკს წარმოადგენს.


განცხადება ბუღალტერია +საგადასახადო კოდექსი+ პრაქტიკა დამწყებთათვის ორთვიანი კურსი,კვირაში სამჯერ, 38საათი - თბილისი - ვასწავლი, ვისწავლი - სერვისი, მომსახურება - gancxadebebi.ge, უფასო განცხადებების საიტი საქართველოში ბუღალტერია +საგადასახადო კოდექსი+ პრაქტიკა დამწყებთათვის ორთვიანი კურსი,კვირაში სამჯერ, 38საათი 200 ლარი;. ბუღალტერია (ბასს სტანდარტებით)კურსებზე ვიწვევთ! ვისაც საერთოდ შეხება არ ჰქონია ბუღალტერიასთან ან გადაწყვიტა პროფესიის შეცვლა, ასევე მოქმედ ბუღალტრებს. აიელსი დაკომრლექტებულია პროფესიონალი პედაგოგებით! ენდეთ ჩვენს 12- წლიან გამიცდილებას ! ენდეთ პროფესიონალებს! თქვენ კმაყოფილი დარჩებით,სწავლების ხარისხით.თქვენ თუ პირადი ბიზნესი გაგაჩნიათ, მასწავლებელი გაგარკვევთ მთელ რიგ საკითხებში კურსი მოიცავს ორ მოდულს; თეორიული ნაწილი პრაქტიკული ნაწილი(სტაჟირება x საწარმოს მაგალითზე) კურსი მოიცავს : კურსი მოიცავს 50საათს, თქვენ თავისუფლად შეძლებთ მუშაობას მცირე საწარმოში ბუღალტრად, ასევე მსხვილ საწარმოში ბუღალტრის თანაშემწედ, კურსის ღირებულება200 ლარი. გთავაზობთ კომპიუტერულ-ბუღალტრულ პროგრამებს, ,ორისს“(100ლარი) და „სუპერფინს“(100ლარი),მობრძანდით აიელსში! კმაყოფილი დარჩებით! ჩვენ შევქმენით კონკურენტუნარიანი. სასიამოვნო გარემო.გულისხმიერი პედაგოგები , მეგობრული ატმოსფერო , რაც მთავარია პროფესიონალიზმი-პასუხისმგებლობა, მაღალი შედეგის გარანტიაას იძლევა. დიდი წარმატება სწორი არჩევანით იწყებაკურსის დასრულების შემდეგ მსმენელებს გადაეცემათ ევროპული სტანდარტის შესაბამისი სერთიფიკატი განცხადებები 1001 - 1040 სულ 2021 მოვამზადებ მოსწავლეებს ინგლისურ ენაში.მეცხრე კლასიდან აბიტურიენტების ჩათვლით.ქუთაისი. GEO1304162 ვარ მაგისტრის წოდების,მოქმედი პედაგოგი.ვასწავლი ინგლისურ ენას.მაქვს აბიტურიენტბთან მუშაობის 7 წლიანი გამოცდილება.ვარ უფროსი მასწავლებლის სტატუსის მქონე.ვამეცადინებ მასწავლებლებს ინგლისურ ენაში სერთიფიცირებისათვის.მოვამზადებ აბიტურიენტებსა და მასწავლებლებს საგამოცდოდ ...


- ინსტიტუტის შესახებ - კლასიკური ფილოლოგია - ბიზანტიური ფილოლოგია - ახალი ბერძნული ფილოლოგია - საქართველოს ნეოგრეცისტთა ასოციაცია - ხმელთაშუა ზღვის კულტურების კვლევის ლაბორატორია - ბიბლიოთეკა - საინფორმაციო ცენტრი - საკონფერენციო ცენტრი ინსტიტუტი შეიქმნა 1997 წელს ბერძნული და რომაული ფილოლოგიის სფეროში თბილისის სახელმწიფო უნივერსიტეტში უკვე არსებული სასწავლო და სამეცნიერო ქვედანაყოფების გაერთიანების საფუძველზე თსუ დიდი სამეცნიერო საბჭოს გადაწყვეტილებითა და რექტორის შესაბამისი ბრძანებით. ინსიტუტის ორგანიზაციისა და მუშაობის საქმეში უნივერსიტეტს დახმარება გაუწიეს საბერძნეთის საელჩომ საქართველოში, საბერძნეთის კულტურის, განათლებისა და რელიგიის სამინისტროებმა, ბერძნული კულტურის ფონდმა, ა. ონასისის ფონდმა, ი. ფ. კოსტოპულოსის ფონდმა. ინსტიტუტს სასწავლო და სამეცნიერო პროგრამების რეალიზაციაში აქტიურ დახმარებას უწევს საბერძნეთის საგარეო საქმეთა სამინისტრო, უცხოეთში მცხოვრებ ბერძენთა გენერალური სამდივნო, რეპატრირებულ ბერძენთა მიღებისა და განთავსების ნაციონალური ფონდი, კოსტის და ელენე ურანისების სახელობის ფონდი. ინსტიტუტი შეტანილია თსუ ჰუმანიტარული ფაკულტეტის ინსტიტუტების 2007 წელს დამტკიცებულ ნუსხაში. ინსტიტუტს ხელმძღვანელობს დირექტორატი. ინსტიტუტის აკადემიური სექტორი წარმოდგენილია სამი მიმართულებით: კლასიკური ფილოლოგია კლასიკური ფილოლოგიის კათედრა უნივერსიტეტის დაფუძნებისთანავე (1918 წ.) გაიხსნა. მას წლების განმავლობაში ხელმძღვანელობდნენ ცნობილი ქართველი მეცნიერები გრიგოლ წერეთელი და სიმონ ყაუხჩიშვილი. მიმართულების აკადემიური შემადგენლობა წარმართავს კლასიკური ფილოლოგიის სპეციალობით სტუდენტთა მომზადებას სწავლების სამივე საფეხურზე. ბიზანტიური ფილოლოგია თბილისის სახელმწიფო უნივერსიტეტში ბიზანტიური ფილოლოფიის მიმართულება სთავაზობს სტუდენტს ბიზანტიური კულტურის სხვადასხვა კუთხით შესწავლას: სტუდენტი დაეუფლება ძველ და შუა საუკუნეების ბერძნულ და ლათინურ ენებს, შეისწავლის ბიზანტიურ ლიტერატურას, ღვთისმეტყელებას, ისტორიას, ეკლესიის ისტორიას, ხელოვნებას, ბიზანტიურ-ქართულ მრავალმხრივ ისტორიულ და კულტურულ ურთიერთობებს, გაიაზრებს ქართულ კულტურას ბიზანტიური ცივილიზაციის კონტექსტში. ახალი ბერძნული ფილოლოგია ახალი ბერძნული ფილოლოგიის კათედრა შეიქმნა 2003 წელს. მიმართულების აკადემიური შემადგენლობა წარმართავს ახალი ბერძნული ფილოლოგიის სპეციალობით სტუდენტთა მომზადებას სწავლების სამსავე საფეხურზე. საქართველოს ნეოგრეცისტთა ასოციაცია ინსტიტუტთან არსებული რეგისტრირებული კავშირი – საქართველოს ნეოგრეცისტთა ასოციაცია წარმოადგენს იურიდიულ პირს საქართველოს კანონმდებლობის საფუძველზე. მისი საქმიანობის მიზანია ახალი ბერძული ენის, ლიტერატურის, ისტორიისა და საზოგადოდ ახალი ბერძნული კულტურის კვლევა და სწავლების ხელშეწყობა. ხმელთაშუა ზღვის კულტურების კვლევის ლაბორატორია ლაბორატორია შეიქმნა 1982 წელს. მიზნად ისახავს ხმელთაშუა ზღვის ხალხთა კულტურების კვლევას. ამჟამად ახორციელებს პროექტს Caucasus Antiquus. ბიბლიოთეკა სიმონ ყაუხჩიშვილის სახელობის ბიბლიოთეკა დაარსდა 1995 წელს. შეიცავს 30000-მდე წიგნს კლასიკური ფილოლოგიის, ბიზანტინისტიკის, ნეოგრეცისტიკისა და ქართველოლოგიის პროფილით. ბიბლიოთეკის დაკომპლექტებაში მნიშვნელოვანი წვილი შეიტანა ცნობილ მეცნიერთა (ე. გ. შმიდტი, ა. ბელეცკი, ბ. გიგინეიშვილი, მ. ვიკერსი) პირადი ბიბლიოთეკების წიგნადი ფონდის, სხვადასხვა ქვეყნების (საბერძნეთი, გფრ, კვიპროსი და სხვ.) სამეცნიერო ცენტრების, ფონდების, გამომცემლობების, კერძო პირების შემოწირულობებმა. საინფორმაციო ცენტრი ინსტიტუტს კომპიუტერულ და საინფორმაციო მომსახურებას უწევს საინფორმაციო ცენტრი. ცენტრში ინსტიტუტის თანამშრომლებს და სტუდენტებს საშუალება აქვთ იმუშაონ სხვადასხვა სამეცნიერო პროექტის განხორციელებაზე. საკონფერენციო ცენტრი 300 კაციანი დარბაზი აღჭურვილია სინქრონული თარგმანის, საკონცერტო და თეატრალური წარმოდგენების განსახორციელებლად საჭირო აპარატურით.


- არჩევნების მეორე ტურის წინასწარი შედეგები22 ნოემბერი, 2020 ცენტრალური საარჩევნო კომისიის პრეს-სპიკერმა ნათია იოსელიანმა მედიას არჩევნების მეორე ტურის წინასწარი შედეგები გააცნო. მან მედიას ასევე მიაწოდა ინფორმაცია მონაცემების გასაჯაროების პროცესში მცირე დროით არსებული ტექნიკური/პროგრამული ხარვეზის თაობაზე. 21 ნოემბერს საქართველოს პარლამენტის არჩევნების მეორე ტური გაიმართა. საარჩევნო უბნების დახურვის შემდეგ, დაიწყო შემაჯამებელი ოქმების საოლქო საარჩევნო კომისიებისთვის გადაცემის პროცესი; რის შემდეგაც, ოქმები იტვირთებოდა შესაბამის ელექტრონულ პროგრამაში. 21 ნოემბრის ღამის ათის ნახევრიდან დაიწყო ოქმების განთავსება სპეციალურ ვებგვერდზე results.cec.gov.ge. „მიუხედავად იმისა, რომ მონაცემების გასაჯაროების პროცესში მცირე დროით დაფიქსირდა ტექნიკური/პროგრამული ხარვეზი, საარჩევნო ადმინისტრაციამ დროული რეაგირება მოახდინა და უმოკლეს ვადებში ყველასათვის ხელმისაწვდომი იყო მეორე ტურის წინასწარი შედეგები ალტერნატიული ფორმატით. აღსანიშნავია, რომ ჩვეულ ფორმატში შედეგები მალევე გახდა ხელმისაწვდომი. თუმცა, აღნიშნულის მიზეზები დამატებით დგინდება. უწყვეტ რეჟიმში მიმდინარეობდა შემაჯამებელი ოქმების ატვირთვის და მონაცემების დამუშავების პროცედურები; ამ პროცესის ტრანსლირება კი როგორც ცესკოს ვებგვერდზე (cesko.ge), ისე კომისიის სოციალური ქსელების მეშვეობით ხორციელდებოდა. თითოეული შემაჯამებელი ოქმი ასახულია ვებგვერდზე და ამ დეტალურ მონაცემებზე წვდომა აქვს ყველას,“ განაცხადა ნათია იოსელიანმა. საქართველოს პარლამენტის არჩევნების მეორე ტურის წინასწარი შედეგები ყველა, - 2003 საარჩევნო უბნის შემაჯამებელი ოქმის მიხედ 7763 ვით: მაჟორიტარული საარჩევნო ოლქი მეორე ტურში მონაწილე კანდიდატები No1 - მთაწმინდა, კრწანისი No2 - შალვა შავგულიძე - 8.43% (1 727) No41 - ბექა ოდიშარია - 91.57% (18 769) No2 - ვაკე No2 - ელენე ხოშტარია -6.28% (1 378) No41 - ნოდარ ტურძელაძე -93.72% (20 549) No3 - საბურთალო No24 - ალექსანდრე ელისაშვილი-10.08% (2 770) No41 - დავით სერგეენკო-89.92% (24 697) No4 - ისანი No5 - ხატია დეკანოიძე - 7.85% (1879) No41 - კახა კახიშვილი -92.15% (22 055) No5 - სამგორი No5 - ლევან ხაბეიშვილი - 11.32% (3 573) No41 - სოზარ სუბარი -88.68% (27 993) No6 - დიდუბე, ჩუღურეთი No36 - ზურაბ გირჩი ჯაფარიძე - 10.05% (3 188) No41 - გიორგი ვოლსკი 89.95% (28 522) No7 - ნაძალადევი No10 - შალვა ნათელაშვილი -8.6% (2 223) No41 - მიხეილ ყაველაშვილი - 91.4% (23 629) No8 - გლდანი No5 - ნიკანორი მელია - 10.64% (3 032) No41 - ლევან კობიაშვილი - 89.36% (25 474) No10 - თელავი, ახმეტა, ყვარელი და ლაგოდეხი No5 - გიორგი ბოტკოველი -11.17% (5 608) No41 - ირაკლი ქადაგიშვილი - 88.83% (44 616) No11 - მცხეთა, დუშეთი, თიანეთი და ყაზბეგი No5 - ცეზარი ჩოჩელი - 7.47% (2 076) No41 - შალვა კერესელიძე -92.53% (25 728) No12 - რუსთავი, გარდაბანი No5 - დავით კირკიტაძე- 10.21% (4 012) No41 - ნინო ლაცაბიძე - 89.79% (35 297) No16 - ხაშური, ქარელი No5 - ნატო ჩხეიძე -8.28% (2 763) No41 - ზაალ დუგლაძე - 91.72% (30 602) No21 - ზესტაფონი, ტყიბული, თერჯოლა, ბაღდათი No5 - კახა გეწაძე - 8.06% (3 488) No41 - ბეჟან წაქაძე - 91.94% (39 810) No23 - ქუთაისი No5 - გრიგოლ ვაშაძე - 8.08% (2 626) No41 - ზაზა ლომინაძე - 91.92% (29 866) No27 - ზუგდიდი No5 - მალხაზ ჯალაღონია - 6.12% (2 064) No41 - ირაკლი ჩიქოვანი - 93.88% (31 678) No28 - ბათუმი No5 - ლევან ვარშალომიძე -12.19% (4 172) No41 - რესან კონცელიძე - 87.81% (30 057) No30 - ხელვაჩაური, ქედა, შუახევი და ხულო No5 - მიშა ბოლქვაძე -11.81% (4 293) No41 - ანზორ ბოლქვაძე - 88.19% (32 062) ქუთაისში მერის რიგგარეშე არჩევნების მეორე ტურის წინასწარი შედეგები: საარჩევნო ოლქი მეორე ტურში გასული კანდიდატები No59 - ქუთაისი No5 - გრიგოლი შუშანია - 7.98% (2 595) No41 - იოსები ხახალეიშვილი - 92.02% (29 911) - ცესკოს განცხადება შედეგების ვებგვერდთან დაკავშირებით22 ნოემბერი, 2020 შედეგების სპეციალურ ვებ-გვერდზე results.cec.gov.ge მიმდინარეობდა შედეგების გამოქვეყნების პროცესი, რა დროსაც, შიდა მოხმარების პროგრამიდან მონაცემების გასაჯაროებისას დაფიქსირდა ტექნიკური/პროგრამული ხარვეზი, რისი მიზეზებიც დგინდება. შესაძლოა ადგილი ჰქონდეს პროცესში რაიმე სახის გარე ჩარევას. აღსანიშნავია, რომ ვებგვერდზე გრძელდება შემაჯამებელი ოქმების ატვირთვა, ყველა ოქმი საჯაროა და ხელმისაწვდომია ყველა დაინტერესებული პირისთვის. ამ ეტაპზე ალტერნატიული ფორმატით გასაჯაროებული წინასწარი შედეგები იხილეთ ბმულზე. შემაჯამებელი ოქმები იხილეთ ბმულზე. - საინფორმაციო ბრიფინგი21 ნოემბერი, 2020 ცენტრალური საარჩევნო კომისიის პრეს-სპიკერმა ნათია იოსელიანმა მედიას ხმის დათვლის პროცედურების მიმდინარეობისა და შემაჯამებელი ოქმების დამუშავების პროცესის შესახებ ინფორმაცია გააცნო. „როგორც თქვენთვის ცნობილია 20:00 სთ-ზე დაიხურა საარჩევნო უბნები და დაიწყო ხმის დათვლის პროცესი. კანონმდებლობით გათვალისწინებული ყველა პროცედურის დასრულებისთანავე, ოქმები მიეწოდება საოლქო საარჩევნო კომისიებს და ისინი იტვირთება შესაბამის სპეციალურ ელექტრონულ პროგრამაში. შემაჯამებელი ოქმები ეტაპობრივად შემოდის ცენტრალურ საარჩევნო კომისიაში, დაუყოვნებლივ ქვეყნდება შედეგების სპეციალურ ვებგვერდზე და ცხადია, საჯაროდ ხელმისაწვდომია ყველა დაინტერესებული პირისთვის. აღსანიშნავია, რომ ოქმების განთავსება ცენტრალური საარჩევნო კომისიის ვებგვერდზე ღამის ათის ნახევრიდან დაიწყო და ამასთან, ტრადიციულად ხორციელდება შედეგების შეჯამების პროცესის პირდაპირი ტრანსლირება ცესკოს ვებგვერდის, „ფეისბუქის“ და „იუთუბის“ მეშვეობით; ტრანსლირება 360 გრადუსიანი ვიდეო კამერის საშუალებით მიმდინარეობს და ყველას გაქვთ საშუალება თვალი ადევნოთ ამ პროცესს“-განაცხადა ნათია იოსელიანმა. მისივე თქმით, ამ ეტაპზე, წინასწარ შედეგებში ასახვის მიზნით, ოპერატორებმა დაამუშავეს შემაჯამებელი ოქმების საერთო რაოდენობის 52%, 1043 საარჩევნო უბნის მიხედვით და ამ წუთებში results.cec.gov.ge-ზე მიმდინარეობს წინასწარი შედეგების გამოქვეყნების პროცესი. რაც შეეხება ქუთაისის მერის რიგგარეშე არჩევნებს, დამუშავებულია შემაჯამებელი ოქმების 27 %, 35 საარჩევნო უბნის მიხედვით. „შედეგები მთელი ღამის განმავლობაში მუდმივად განახლდება ცესკოს ვებგვერდზე და ჩვენ, მას შემდეგ, რაც თითქმის ყველა უბნის შედეგი 17-ვე მაჟორიტარულ საარჩევნო ოლქში დაითვლება, წარმოგიდგენთ საბოლოო ინფორმაციას წინასწარი შედეგების თაობაზე. კიდევ ერთხელ ვუხდი მადლობას ამომრჩევლებს, იმისათვის, რომ მოქალაქეობრივი პასუხისმგებლობა გამოიჩინეს და მიიღეს მონაწილეობა არჩევნების მეორე ტურში. მადლობას ვუხდი საარჩევნო ადმინისტრაციის წარმომადგენლებს, საარჩევნო პროცესებში ჩართულ მხარეებს, იმისათვის, რომ ხელი შეუწყვეს კენჭისყრის პროცესის მშვიდ და გამჭვირვალე გარემოში წარმართვას და მინდა მადლობა გადაგიხადოთ მედიის წარმომადგენლებს დღის განმავლობაში თქვენს მიერ გაწეული საქმიანობისთვის“,-განაცხადა პრეს-სპიკერმა. - კენჭისყრის პროცესი დასრულდა21 ნოემბერი, 2020 კენჭისყრის პროცესი დასრულდა. როგორც ცენტრალური საარჩევნო კომისიის პრეს-სპიკერმა ნათია იოსელიანმა მედიას განუცხადა, კანონმდებლობის შესაბამისად, 20:00 საათზე საარჩევნო უბნები დაიხურა. „რაც შეეხება სტაციონარულ სამკურნალო დაწესებულებებსა და იზოლაციაში მყოფი ამომრჩევლებისთვის შექმნილ 80 სპეციალურ უბანს, 145-ვე გადასატანი საარჩევნო ყუთი 21:00 საათისთვის, დროულად დაბრუნდა სპეციალურად შექმნილ საარჩევნო უბნებზე. არსებითი ხარვეზები არ გამოვლენილა და მთელი დღის განმავლობაში კენჭისყრის პროცესი მშვიდ გარემოში მიმდინარეობდა“,-განაცხადა იოსელიანმა. მისივე ინფორმაციით, წინასწარი მონაცემებით, ამომრჩეველთა აქტივობამ 20:00 საათის მდგომარეობით შეადგინა 26.29% - კენჭისყრაში 562 664-მა ამომრჩეველმა მიიღო მონაწილეობა. ყველაზე მაღალი აქტივობა დაფიქსირდა აჭარის რეგიონში - 39.29 %, ხოლო ყველაზე დაბალი აქტივობა ნაძალადევში, No7-ე მაჟორიტარულ საარჩევნო ოლქში - 20.04%. დღის განმავლობაში, კენჭისყრის პროცესთან დაკავშირებით, საოლქო საარჩევნო კომისიებში შევიდა 12 საჩივარი. მათი უმრავლესობა ძირითადად პროცედურულ ხარვეზებს შეეხება. „საუბნო შემაჯამებელი ოქმების შედგენის შემდგომ, საარჩევნო უბნებზე კანონით გათვალისწინებული ყველა პროცედურის დასრულებისთანავე, ოქმები მიეწოდება შესაბამის საოლქო საარჩევნო კომისიებს, რომლებიც თავის მხრივ უმოკლეს ვადებში ატვირთავენ სპეციალურ ელექტრონულ პროგრამაში. შეგახსენებთ, რომ საარჩევნო უბანზე ყველა სახის დოკუმენტაცია ილუქება და ამის შემდეგ უკვე შემაჯამებელი ოქმების დამოწმებული ასლები გადაეცემათ უფლებამოსილ პირებს. როგორც უკვე გითხარით, ცესკო საუბნო შემაჯამებელ ოქმებს მიღებისთანავე ეტაპობრივად განათავსებს სპეციალურ ვებ-გვერდზე - results.cec.gov.ge. მინდა მადლობა გადავუხადო ამომრჩევლებს პარლამენტის არჩევნების მეორე ტურში მონაწილეობისთვის“,- განაცხადა ცესკოს პრეს-სპიკერმა ბრიფინგის დასასრულს. - საინფორმაციო ბრიფინგი21 ნოემბერი, 2020 ცენტრალურ საარჩევნო კომისიაში მორიგი საინფორმაციო ბრიფინგი გაიმართა. ცესკოს პრეს-სპიკერმა ნათია იოსელიანმა მედიას ამომრჩეველთა აქტივობის, კენჭისყრის მიმდინარეობისა და ამ დროისათვის არსებული საჩივრების შესახებ მიაწოდა ინფორმაცია. „წარმოგიდგენთ ამომრჩეველთა აქტივობას 17:00 საათის მდგომარეობით. ამ დროისათვის ამომრჩეველთა აქტივობა 20.74% -ია (443 963 ამომრჩეველი). ყველაზე მაღალი აქტივობა აჭარის რეგიონში დაფიქსირდა, 30-ე მაჟორიტარულ საარჩევნო ოლქში, რომელშიც შედის ქედის, შუახევის, ხელვაჩაურის და ხულოს მუნიციპალიტეტები, მისული ამომრჩევლების რაოდენობა რეგიონში - 30 162-ია. ხოლო ყველაზე დაბალი აქტივობა დაფიქსირდა ნაძალადევში (No7 მაჟორიტარული საარჩევნო ოლქი) - 16% (21. 641 ამომრჩეველი)“, - განაცხადა პრეს -სპიკერმა. მისივე თქმით, თუ შევადარებთ ამომრჩეველთა აქტივობას 2016 წლის არჩევნების მეორე ტურს, 2016 წელს დაფიქსირდა 30.99% (767 907 ამომრჩეველი). რაც შეეხება ინფორმაციას საჩივრებთან დაკავშირებით, საოლქო საარჩევნო კომისიებში შესულია 5 საჩივარი. 3 საჩივარია ზუგდიდში და ეხება პროცედურულ ხარვეზებს: რეგისტრატორის ფუნქციის არაჯეროვნად შესრულებას, გადასატანი ყუთის საკითხს და წილისყრის პროცედურების დარღვევას. ბათუმში ფიქსირდება ერთი საჩივარი ხმის მიცემის პროცედურის დარღვევის თაობაზე; ისანშიც ასევე ერთი საჩივარია წარდგენილი, რომელიც ეხება დამკვირვებლის უფლებებს. ყველა საოლქო საარჩევნო კომისია შეისწავლის საჩივრებს და რა თქმა უნდა, საარჩევნო ადმინისტრაციის მხრიდან იქნება შესაბამისი რეაგირება. შეგახსენებთ, რომ საარჩევნო უბნები დაიხურება 20:00 საათზე და დაიწყება ხმის დათვლის პროცედურები. შემაჯამებელი ოქმების შედგენის შემდეგ, კანონმდებლობით გათვალისწინებული პროცედურების დასრულებისთანავე, ოქმები გადაეცემა საოლქო საარჩევნო კომისიებს, რომლებიც თავის მხრივ შემაჯამებელ ოქმებს ატვირთავენ სპეციალურ ელექტრონულ პროგრამაში. საუბნო შემაჯამებელი ოქმები მიღებისთანავე აიტვირთება სპეციალურ ვებგვერდზე results.cec.gov.ge. „ნებისმიერ მსურველს შესაძლებლობა ექნება ონლაინ დააკვირდეს არჩევნების წინასწარი შედეგების შეჯამების პროცესს ცესკოში ინტერნეტ ტრანსლირების საშუალებით. ტრანსლაცია 360 გრადუსიანი ტექნოლოგიის გამოყენებით ცესკოს Facebook-ზე, Youtube-სა და საიტზე მოხდება. კენჭისყრის პროცესის დასრულებამდე დაახლოებით 2 საათი რჩება. კიდევ ერთხელ მოგიწოდებთ, - იაქტიურეთ და მიიღეთ პარლამენტის არჩევნების მეორე ტურში მონაწილეობა“,- განაცხადა ნათია იოსელიანმა. - ამომრჩეველთა აქტივობა 12:00 საათზე21 ნოემბერი, 2020 ცენტრალური საარჩევნო კომისიის პრეს-სპიკერმა ნათია იოსელიანმა მედიას ამომრჩეველთა აქტივობის შესახებ ინფორმაცია გააცნო. „წარმოგიდგენთ ამომრჩეველთა აქტივობას 12:00 საათის მდგომარეობით. ამ დროისთვის არჩევნების მეორე ტურში მონაწილეობა მიიღო 177 462-მა ამომრჩეველმა, რაც არის ამომრჩეველთა რაოდენობის 8.29%. ყველაზე მაღალი აქტივობა დაფიქსირდა იმერეთის რეგიონში (21-ე მაჟორიტარულ ოლქში) - 11.4% (14 901 ამომრჩეველი). ხოლო ყველაზე დაბალი აქტივობა დაფიქსირდა საბურთალოს მაჟორიტარულ ოლქში - 6.2%, ჯამში 8 321 ამომრჩეველი. ასევე მინდა მოგაწოდოთ ინფორმაცია გუდაურის ერთ უბანთან (11.29.12) დაკავშირებით, რომელიც უამინდობის გამო დაგვიანებით გაიხსნა. უბანზე ამ დროისთვის უკვე მიმდინარეობს კენჭისყრა. შეგახსენებთ, რომ აღნიშნულ უბანზე 205 ამომრჩეველია. რაც შეეხება სპეციალურ საარჩევნო უბანს გუდაურში (11.29.10), სადაც 19 ამომრჩეველია, აღნიშნული უბანი უკვე ემსახურება იზოლაციაში მყოფ ამომრჩევლებს“,-აღნიშნა ნათია იოსელიანმა. მისივე თქმით, საარჩევნო უბნებზე კენჭისყრის პროცესი მშვიდ ვითარებაში მიმდინარეობს და მოქალაქეებს აქვთ შესაძლებლობა თავისუფლად, შეფერხების გარეშე დააფიქსირონ საკუთარი ხმა. ასევე, სტაციონარულ სამკურნალ 7ffa ო დაწესებულებებსა და იზოლაციაში (კარანტინი, თვითიზოლაცია) მყოფი ამომრჩევლების არჩევნებში მონაწილეობის მიზნით შექმნილი 80 სპეციალური უბანი, 145 გადასატანი საარჩევნო ყუთის საშუალებით ემსახურება ამომრჩევლებს. „შეგახსენებთ, რომ ამომრჩეველთა რაოდენობა მეორე ტურისთვის არის 2 140 210. ხოლო ამომრჩევლებს ემსახურება 1914 საარჩევნო უბანი და გამონაკლის შემთხვევაში შექმნილი 9 უბანი. ასევე აღსანიშნავია, რომ მთავრობის დადგენილებაში (No665) შეტანილი ცვლილების თანახმად, 20 ნოემბრიდან გადაადგილების შეზღუდვა მოხსნილია 22 ნოემბრის დილის 05:00 საათის ჩათვლით. შესაბამისად, საარჩევნო პროცესებში ჩართულ ყველა მხარეს შეზღუდვების გარეშე გადაადგილების შესაძლებლობა აქვს. მეორე ტურის დასრულებამდე დაახლოებით 7 საათი რჩება, ასე რომ ამომრჩევლებს მოგიწოდებთ აქტიურობისკენ, ხოლო საარჩევნო პროცესებში ჩართულ მხარეებს მივმართავ - ხელი შეუწყონ არჩევნების მშვიდ და თავისუფალ გარემოში ჩატარებას“,-განაცხადა პრეს-სპიკერმა. - დღეს არჩევნების მეორე ტური იმართება21 ნოემბერი, 2020 დღეს, 17 მაჟორიტარულ საარჩევნო ოლქში საქართველოს პარლამენტის არჩევნების მეორე ტური იმართება და ასევე ქუთაისში მერის რიგგარეშე არჩევნების მეორე ტური ტარდება. ცენტრალურ საარჩევნო კომისიაში პირველი საინფორმაციო ბრიფინგი გაიმართა. კენჭისყრის პროცესის დაწყებისა და არჩევნების მიმდინარეობის შესახებ მედიას ინფორმაცია ცესკოს პრეს-სპიკერმა ნათია იოსელიანმა მიაწოდა. „მოგეხსენებათ 08:00 საათზე იხსნება ყველა უბანი. ერთეული უბნების გახსნა ვერ მოხერხდა უამინდობის გამო. ხადას ხეობაში შედარებით გვიან გაიხსნა ერთი საარჩევნო უბანი (11.28.33); რაც შეეხება შატილს, აქ ვერ იხსნება უბანი (11.28.34), ვინაიდან უამინდობის გამო ვერტმფრენს ვერ გადაჰყავს კომისიის წევრები ადგილზე. მინდა მოგაწოდოთ ინფორმაცია გუდაურზეც, იგივე მიზეზის გამო ვერ იხსნება სპეციალურად შექმნილი ერთი უბანი (11.29.10), სადაც 19 ამომრჩეველია და ასევე ერთ-ერთი უბანი (11.29.12), სადაც 205 ამომრჩეველია. ეს ორი უბანი შესაძლებელია მოგვიანებით გაიხსნას. გარდა ზემოაღნიშნულისა, 08:00 საათზე ყველა საარჩევნო უბანი მზად იყო პირველი ამომრჩევლის მისაღებად. თითოეულ უბანზე დაცულია სანიტარიულ-ჰიგიენური ნორმები; კენჭისყრის პროცესი მიმდინარეობს და ჩვენ მოვუწოდებთ ამომრჩევლებს აქტიურად მიიღონ მონაწილეობა საქართველოს პარლამენტის არჩევნების მეორე ტურში. რაც შეეხება სტაციონარულ სამკურნალო დაწესებულებებსა და იზოლაციაში მყოფი ამომრჩევლების არჩევნებში მონაწილეობას, მათი კონსტიტუციური უფლების უზრუნველყოფის მიზნით შექმნილი 80 სპეციალური უბნის 145 გადასატანი საარჩევნო ყუთი დღის განმავლობაში მოემსახურება აღნიშნულ ამომრჩევლებს“,-განაცხადა ნათია იოსელიანმა. მისივე თქმით, დღეს ამომრჩევლებს საარჩევნო უბნებზე საქართველოს პარლამენტის არჩევნებში მონაწილეობისათვის გადაეცემათ ერთი ბიულეტენი, ქუთაისში კი, სადაც ასევე ტარდება მერის რიგგარეშე არჩევნები, ამომრჩევლები ორ ბიულეტენს მიიღებენ. ამომრჩეველმა საარჩევნო უბანზე მისვლისას, თან უნდა იქონიოს საქართველოს მოქალაქის პირადობის მოწმობა ან საქართველოს მოქალაქის პასპორტი. ამომრჩეველი საარჩევნო უბანზე უნდა იმყოფებოდეს პირბადით; მისი არქონის შემთხვევაში, საარჩევნო ადმინისტრაცია უზრუნველყოფს მას აღნიშნულით. ამომრჩეველს ორჯერ, მცირე დროით მოუწევს პირბადის მოხსნა იდენტიფიცირებისა და კანონით განსაზღვრული პროცედურების შესასრულებლად. თუ ამომრჩეველი არ იხსნის პირბადეს, მასზე არ გაიცემა საარჩევნო ბიულეტენი. ამომრჩეველს საარჩევნო უბანზე გადაეცემა ინდივიდუალური მოხმარების კალმისტარი. ყველა საარჩევნო უბანზე მცირემხედველი ამომრჩევლისთვის ხელმისაწვდომია გამადიდებელი ლინზები, ხოლო უსინათლო ამომრჩევლებისთვის ბიულეტენის შესავსები ჩარჩო/ფორმა. ეტლით მოსარგებლე ამომრჩევლებისთვის ადაპტირებულია 659 საარჩევნო უბანი, რომლებიც აღჭურვილია სპეციალური ხმის მიცემის კაბინებით. „აქვე, მინდა შევახსენო ამომრჩევლებს, რომ მათ საარჩევნო უბნის დეტალური მისამართის გასაგებად შეუძლიათ ისარგებლონ ცესკოს ვებგვერდით. აღნიშნულ ინფორმაციას ამომრჩეველი ასევე ცესკოს სატელეფონო-საინფორმაციო ცენტრშიც მიიღებს, რომელიც დღეს უწყვეტად იმუშავებს. სატელეფონო-საინფორმაციო ცენტრის ტელეფონის ნომერია - 2 51 00 51; ასევე, მუშაობს ონლაინ ჩათი. ჩვენ დღის განმავლობაში მოგაწვდით ინფორმაციას კენჭისყრის მიმდინარეობის და ამომრჩეველთა აქტივობის შესახებ. მომდევნო საინფორმაციო ბრიფინგი, სადაც გაგაცნობთ ამომრჩეველთა აქტივობას 12:00 საათის მდგომარეობით, პირველის ნახევარზე გაიმართება“,-აღნიშნა პრეს-სპიკერმა. - საოლქო საარჩევნო კომისიებში წარდგენილი საჩივრების ზოგადი სტატისტიკა20 ნოემბერი, 2020 2020 წლის 31 ოქტომბრის არჩევნებისთვის საოლქო საარჩევნო კომისიებში კენჭისყრის დღეს და შემდგომ პერიოდში ადგილობრივი სადამკვირვებლო ორგანიზაციებისა და საარჩევნო სუბიექტების მიერ 2092 საჩივარი შევიდა. აღნიშნულ პერიოდში ადგილობრივი სადამკვირვებლო ორგანიზაციების მიერ წარდგენილი იყო სულ 633 საჩივარი. სამართლებრივად სწორად იყო წარდგენილი (გასაჩივრების ვადისა და წესის დაცვით) 492 (77.73%) საჩივარი, მათ შორის დაკმაყოფილდა/ნაწილობრივ დაკმაყოფილდა 178 (36.18%) და არ დაკმაყოფილდა 311 (63.21%), რეაგირებისთვის შესაბამის უწყებაში გადაიგზავნა 1 (0.20%), 2 (0.41%) კი წარმდგენმა ორგანიზაციამ გაითხოვა. სამართლებრივად არასწორად წარდგენილი (გასაჩივრების ვადისა და წესის დარღვევით) საჩივრების რაოდენობამ 141 (22.27%) შეადგინა. რაც შეეხება საარჩევნო სუბიექტების მიერ წარდგენილ საჩივრებს - კენჭისყრის დღეს და შემდგომ პერიოდში საარჩევნო სუბიექტების მიერ სულ 1459 საჩივარი შევიდა. სამართლებრივად სწორად იყო წარდგენილი (გასაჩივრების ვადისა და წესის დაცვით ) 484 (33.17%) საჩივარი, მათ შორის დაკმაყოფილდა/ნაწილობრივ დაკმაყოფილდა 94 (19.42%) და არ დაკმაყოფილდა 387 (79.96%), რეაგირებისთვის შესაბამის უწყებაში გადაიგზავნა 1 (0.21%), 2 (0.41%) კი წარმდგენმა ორგანიზაციამ გაითხოვა. სამართლებრივად არასწორად წარდგენილი (გასაჩივრების ვადისა და წესის დარღვევით) საჩივრების რაოდენობამ კი 975 (66.83%) შეადგინა. საერთო ჯამში დამკვირვებლებისა და საარჩევნო სუბიექტების მიერ სამართლებრივად არასწორად წარდგენილი/განუხილველი საჩივრების რაოდენობა 1116-ია, მათ შორისაა საარჩევნო სუბიექტების მიერ წარდგენილი 975 (87.37%) და დამკვირვებლების მიერ წარდგენილი 141 (12.63%) საჩივარი. აღსანიშნავია, რომ საოლქო საარჩევნო კომისიებში წარდგენილი საჩივრების სტატისტიკა მომზადებულია ოფიციალურად შემოსული და საჩივრების რეესტრში ასახული ინფორმაციის საფუძველზე. იხილეთ ცხრილი - დასრულდა საუბნო საარჩევნო კომისიების წევრთა პროფესიული გადამზადება საქართველოს პარლამენტის არჩევნების მეორე ტურისთვის20 ნოემბერი, 2020 სწავლების ცენტრმა საარჩევნო ადმინისტრაციასთან თანამშრომლობით, 2020 წლის 21 ნოემბერს გასამართი საქართველოს პარლამენტის არჩევნების მეორე ტურისთვის პროფესიული გადამზადების მიზნით საუბნო საარჩევნო კომისიების წევრებს, 16-19 ნოემბრის პერიოდში, შესაბამისი საინფორმაციო-სასწავლო ხასიათის ინსტრუქტაჟი ჩაუტარა. პროცედურული ცოდნის ამაღლების და პრაქტიკული უნარ-ჩვევების განვითარების ხელშეწყობის უზრუნველსაყოფად საუბნო საარჩევნო კომისიების წევრთა გადამზადება ორ ეტაპიანი სისტემით განხორციელდა, რომლის ფარგლებშიც I ეტაპი საუბნო საარჩევნო კომისიების წევრთა ინსტრუქტაჟს დაეთმო (9 წევრი თითო საუბნო საარჩევნო კომისიიდან, გარდა კომისიის ხელმძღვანელი პირებისა), ხოლო II ეტაპზე საუბნო საარჩევნო კომისიების ხელმძღვანელი პირების (თავმჯდომარე, მოადგილე, მდივანი) პრაქტიკული სწავლება ჩატარდა. სწავლების ცენტრის მიერ შემუშავებული საინფორმაციო-სასწავლო ხასიათის პროგრამის ფარგლებში საუბნო საარჩევნო კომისიების წევრებმა, კომპეტენციის შესაბამისად, ინფორმაცია მიიღეს შემდეგ ძირითად საკითხებზე:კენჭისყრის დღეს საუბნო საარჩევნო კომისიის წევრთა მიერ შესასრულებელი ფუნქციები; ამომრჩეველთა მიერ ხმის მიცემის წესი (მათ შორის, ნების თავისუფალი გამოვლენისა და ხმის მიცემის ფარულობის პრინციპი); ამომრჩეველთა პერსონალური მონაცემების დაცვის საკითხები; საარჩევნო უბნის დახურვა, საუბნო საარჩევნო კომისიის წევრთა ფუნქციები საარჩევნო ბიულეტენების დახარისხება/დათვლა/დალუქვის პროცესში; კენჭისყრის შედეგების შემაჯამებელი ოქმის შედგენა და საჯაროობა; კენჭისყრის დღის განცხადება/საჩივრებთან დაკავშირებით საკანონმდებლო რეაგირების მექანიზმები; კენჭისყრის დღის ჩანაწერთა წიგნის წარმოება; ახალი კორონავირუსით (SARS-CoV-2) გამოწვეული ინფექციის (COVID-19) გავრცელების პრევენციის მიზნით, კენჭისყრის შენობაში შესვლის/გამოსვლის და შენობაში ყოფნის/გადაადგილებისას დასაცავი სანიტარიულ - ჰიგიენური მოთხოვნები. საუბნო საარჩევნო კომისიების წევრებისთვის ინსტრუქტაჟის ჩატარება უზრუნველყვეს სწავლების ცენტრის მიერ გადამზადებულმა ტრენერებმა. ზემოაღნიშნული პროგრამის ფარგლებში პრაქტიკული სწავლება გაიარა 17 მაჟორიტარულ საარჩევნო ოლქში მოქმედი 1923 საუბნო საარჩევნო კომისიის წევრებმა, მათ შორის, გამონაკლის შემთხვევაში პენიტენციურ დაწესებულებებში შექმნილი 9 საუბნო საარჩევნო კომისიის წევრებმა (დასწრების დეტალური სტატისტიკა იხ. ბმულზე). - ხვალ არჩევნების მეორე ტური გაიმართება20 ნოემბერი, 2020 21 ნოემბერს საქართველოს პარლამენტის არჩევნების მეორე ტური გაიმართება. არჩევნების მეორე ტური 17 მაჟორიტარულ საარჩევნო ოლქში ჩატარდება. ქუთაისში ასევე გაიმართება მერის რიგგარეშე არჩევნების მეორე ტური. როგორც ცენტრალურ საარჩევნო კომისიაში (ცესკო) გამართულ საინფორმაციო ბრიფინგზე პრეს-სპიკერმა ნათია იოსელიანმა განაცხადა, საარჩევნო კანონმდებლობის შესაბამისად, არჩევნების მეორე ტურში მონაწილეობს 31 ოქტომბრის არჩევნებში შესაბამის მაჟორიტარულ ოლქებში საუკეთესო შედეგის მქონე ორი კანდიდატი, ჯამში 6 საარჩევნო სუბიექტის წარდგენილი კანდიდატები. 21 ნოემბერს მეორე ტურზე, ამომრჩევლებს 1914 საარჩევნო უბანი და გამონაკლის შემთხვევაში შექმნილი 9 უბანი მოემსახურება; რაც შეეხება სტაციონარულ სამკურნალო დაწესებულებებსა და იზოლაციაში (კარანტინი, თვითიზოლაცია) მყოფ ამომრჩევლებს, მათი არჩევნებში მონაწილეობის უზრუნველყოფის მიზნით შექმნილია 80 სპეციალური საარჩევნო უბანი. ამომრჩეველთა საერთო რაოდენობა კი 2 140 210-ია. „პანდემიის მიუხედავად არჩევნებზე მისვლა უსაფრთხოა, ვინაიდან კენჭისყრის შენობაში გათვალისწინებულია ყველა ის პრევენციული ღონისძიება, რაც ხელს შეუშლის ინფექციის გავრცელებას. ამასთან, აღიარებულია, რომ ჯანმრთელობის თვალსაზრისით არ არის რისკის შემცველი ის მცირე დრო, რაც ამომრჩეველს ხმის მიცემის განსახორციელებლად ესაჭიროება. ამომრჩეველს მინდა შევახსენო, რომ საარჩევნო უბანზე მისვლისას აუცილებელია პირბადის მოხმარება, თუმცა არქონის შემთხვევაში საარჩევნო უბანზე, მათ უზრუნველყოფენ პირბადით; მათ ასევე გადაეცემათ ინდივიდუალური მოხმარების კალმისტრები“,- განაცხადა პრეს-სპიკერმა. მისივე თქმით, საარჩევნო ადმინისტრაციამ, როგორც სადამკვირვებლო ისე მედიაორგანიზაციებს და საარჩევნო სუბიექტების წარმომადგენლებს გაუგრძელა რეგისტრაცია/აკრედიტაციის ვადა. საერთაშორისო და ადგილობრივ ორგანიზაციებს, ასევე მედიას შეეძლო წარმომადგენლების სიებში ცვლილების შეტანა. შესაბამისად, 21 ნოემბრის არჩევნებზე დაკვირვების მიზნით რეგისტრირებულია საარჩევნო სუბიექტების 9 521 წარმომადგენელი, 132 ადგილობრივი დამკვირვებელი ორგანიზაციის 47 345 და 48 საერთაშორისო ორგანიზაციის 920 დამკვირვებელი. საარჩევნო პროცესის გაშუქების მიზნით აკრედიტებულია 118 მედიაორგანიზაციის 5 964 წარმომადგენელი. აღსანიშნავია, რომ მთავრობის დადგენილებაში (No665) შევიდა ცვლილება, რომლის საფუძველზეც 20 ნოემბრიდან გადაადგილების შეზღუდვა მოიხსნა; შესაბამისად საარჩევნო პროცესებში ჩართულ მხარეებს შესაძლებლობა ექნებათ გადაადგილდნენ შეზღუდვის გარეშე. დ 53de დგენილება ძალაშია 22 ნოემბრის დილის 05:00 სთ-ის ჩათვლით. ხვალ, 08:00 საათზე ყველა საარჩევნო უბანი მზად იქნება ამომრჩეველთა მისაღებად. საარჩევნო ოლქებს უკვე გადაეცათ ბიულეტენები, ოქმები, ასევე სანიტარიულ-ჰიგიენური ნორმების დაცვისთვის საჭირო ყველა ინვენტარი და აქტიურად მიმდინარეობს საარჩევნო დოკუმენტაციისა და შესაბამისი მასალის უბნებზე გადაცემის პროცესი. „მინდა შეგახსენოთ, რომ საარჩევნო კანონმდებლობის მიხედვით, კენჭისყრის დღეს აგიტაცია იკრძალება კენჭისყრის შენობაში. ასევე აღსანიშნავია, რომ არავის აქვს უფლება შეაფერხოს ამომრჩევლის გადაადგილება საარჩევნო უბნის შესასვლელთან და ხმის მიცემის თავისუფლად განხორციელება კანონით არის უზრუნველყოფილი. ხმის მიცემა ფარულია და არავის აქვს უფლება აკონტროლოს ან გაამჟღავნოს ვინმეს არჩევანი“,-აღნიშნა ნათია იოსელიანმა. 21 ნოემბერს, 20:00 სთ-ზე, კენჭისყრის პროცესის დასრულების შემდეგ დაიწყება ხმის დათვლის პროცედურები. მას შემდეგ, რაც შედგება საუბნო შემაჯამებელი ოქმები, ისინი შესაბამისი საოლქო საარჩევნო კომისიების მიერ უმოკლეს ვადაში მოეწოდება ცესკოს და მიღებისთანავე ეტაპობრივად აიტვირთება სპეციალურ ვებ-გვერდზე results.cec.gov.ge. დილის 07:00 საათიდან, 24 საათიან რეჟიმში იმუშავებს ცენტრალური საარჩევნო კომისიის საინფორმაციო/სატელეფონო ცენტრი - 2 51 00 51 და ონლაინ ჩატი; ყრუ და სმენადაქვეითებულ ამომრჩეველს საშუალება ექნება ინფორმაცია მიიღოს ვიდეოზარის მეშვეობით. „ასევე მუდმივ რეჟიმში იმუშავებს მედია ცენტრი, სადაც მედიას და საარჩევნო პროცესებში ჩართულ მხარეებს საშუალება ექნებათ მიიღონ ინფორმაცია მათთვის საინტერესო საკითხებზე. მივმართავ ამომრჩევლებს, იაქტიურონ საქართველოს პარლამენტის არჩევნების მეორე ტურზე, მივიდნენ არჩევნებზე და დააფიქსირონ საკუთარი არჩევანი. ასევე მივმართავ საარჩევნო პროცესებში ჩართულ მხარეებს, ხელი შეუწყონ არჩევნების მშვიდ და თავისუფალ გარემოში ჩატარებას“, -განაცხადა პრეს-სპიკერმა ბრიფინგის დასასრულს.


Commersant.ge | „8 წელია გაჩერებულია რიყეზე დოქები, უფუნქციოდაა პრეზიდენტის სასახლე და ქუთაისის პარლამენტის შენობა“ „8 წელია გაჩერებულია რიყეზე დოქები, უფუნქციოდაა პრეზიდენტის სასახლე და ქუთაისის პარლამენტის შენობა“ თბილისში რამდენიმე ძვირადღირებული შენობა არსებობს, რომელმაც თავისი თავდაპირველი ფუნქცია დაკარგა, მათ შორის არის რიყის ე.წ „დოქები“, რომელიც მილის ფორმის ორ შენობას წარმოადგენს, სადაც მუსიკალური თეატრი და საგამოფენო ცენტრი უნდა განთავსებულიყო. პროექტის ავტორი იტალიელი არქიტექტორი მასიმილიანო ფუქსასია. 2016 წელს რიყის ე.წ. „დოქები“ მსოფლიოს ათ საუკეთესო კულტურის ცენტრს შორის მოხვდა. ვებგვერდ Designboom.com-ის მიერ გამოქვეყნებულ კულტურულ ცენტრების ტოპ-ათეულში, პროექტმა მე-10 ადგილი დაიკავა. „დოქების“ მშენებლობა დაახლოებით 75 მილიონი ლარი დაჯდა და ობიექტი დღემდე უფუნქციოდ არის დარჩენილი. სულ ახლახან, ეკონომიკის სამინისტრომ, რიყის „დოქები“ 100 საინვესტიციო პროექტის ნუსხაში შეიტანა და აუქციონის წესით გასაყიდად გამოიტანა. ობიექტი სამხარაულის ექსპერტიზის ეროვნული ბიუროს მიერ არის შეფასებული და შენობის საწყისი ღირებულება 95 მილიონი ლარია. რიყის დოქები პრეზიდენტის სასახლე ქუთაისის პარლამენტის შენობა


text: |მთავარი||აზრები||სტატიები||ვიდეო||არქივი| - გამარჯვების დღე, რომელიც წარსულში რჩება. 23.05.2013 13:29 როგორ აღნიშნავენ საქართველოში ფაშიზმზე გამარჯვების დღეს? რა იცის ახალგაზრდა თაობამ მე–20 საუკუნის უდიდესი ტრაგედიის შესახებ? საქართველოდან ფრონტზე 700 ათასი ადამიანი წავიდა და ნახევარზე მეტი დაიღუპა, ეს დღესასწაული კი თანდათან დავიწყებას მიეცა. და ეს მიუხედავად იმისა, რომ გამარჯვების დღე 9 მაისს ოფიციალურად აღინიშნება, ხოლო ქვეყნის ხელისუფლება დიდი სამამულო ომის ვეტერანებისთვის „ღირსეული პირობების“ შექმნის შესახებ ხმამაღალ განცხადებებს აკეთებს. - საქართველო მეზობელ ქვეყანას აიარაღებდა? 23.05.2013 13:27 საქართველოს ოფიციალური სტრუქტურები 2008 წლის აგვისტოს ომის დროს იარაღს და ტყვია–წამალს ყიდდნენ. ამ სენსაციურ ინფორმაციას ექსპერტი მამუკა არეშიძე აქვეყნებს. არეშიძის მტკიცებით, იარაღი რამდენიმე სამხედრო ბაზიდან გაქრა, ხოლო მოგვიანებით თავდაცვის რამდენიმე საწარმოს ანგარიშზე დიდი ოდენობით ფულადი თანხა იყო ჩარიცხული. ექსპერტი არ ასახელებს იმ ქვეყანას, საიდანაც ეს თანხები შემოვიდა. - სომხების გენოციდის არაღიარების პოლიტიკა 16.05.2013 18:17 ამ დღეებში საქართველოში მოქმედმა სომხურმა საზოგადოებრივმა და სასულიერო ორგანიზაციებმა მოუწოდეს პარლამენტის სპიკერსა და დეპუტატებს, აღიარონ 1915–1923 წლებში მომხდარი სომხების გენოციდი. მიხეილ სააკაშვილის მმართველოდის დროს ამ საკითხის წამოწევას აზრი არ ჰქონდა: „ერთიან ნაციონალურ მოძრაობას“ თურქეთთან და აზერბაიჯანთან ურთიერთობების გაფუჭება კატეგორიულად არ სურდა. შეუძლიათ კი სომხებს ჰქონდეთ იმის იმედი, რომ „ქართული ოცნება“ გენოციდის თემას სხვაგვარად მიუდგება? - სტალინის კულტი დედოფლისწყაროში 13.05.2013 11:05 მსოფლიოში ყოველთვის არსებობს ქალაქები, რომლებიც დროს არ ემორჩილება. ისინი სასწაულებრივად ინარჩუნებენ პირვანდელ იერს, ცხოვრების თანამედროვე წესი მათ არ ეხებათ. ერთ-ერთი მათგანი დედოფლისწყაროა, თბილისის სამხრეთ-აღმოსავლეთისკენ 130 კილომეტრის მოშორებით მდებარე კახეთის ქალაქი. აქ ისინი უნდა ჩამოვიდნენ, ვისაც მარტოობა და სიწყნარე სურს, ვისაც კომუნისტური წარსული ენატრება. - ქართული კომპრომატის ინტიმური დეტალები 13.05.2013 11:02 სოციალურ ქსელებში ერთ-ერთი ქართველი ჟურნალისტის გიორგი ფარესაშვილის პირადი ცხოვრების ასმახველი კადრები გამოჩნდა. მსგავსი მასალები გავრცელება, შეიძლება, მასმედიაზე ზეწოლის მოხდენის ერთ-ერთ მეთოდად ჩაითვალოს. მეზობელ აზერბაიჯანში, მაგალითად, ამ მეთოდს რადიო ”სვობოდას” თანამშრომლის ხადიჯა ისმაილოვას წინააღმდეგ იყენებდნენ, რომელიც პრეზიდენტის ოჯახის წევრების ბიზნესთან დაკავშირებით ჟურნალისტურ გამოძიებას ატარებს. რისთვის ”მიეზღვა” გიორგი ფარესაშვილს? - ევროპელები ივანიშვილს არ ენდობიან? 25.04.2013 19:00 ევროპის სახალხო პარტიის პრეზიდენტი ვილფრედ მარტენსი საქართველოში კიდევ ერთ წერილს აგზავნის. მარტენსი აღნიშნავს, რომ დღევანდელ სიტუაციაში საქართველოს არანაირი შანსი არა აქვს ევროკავშირთან ასოცირებული პარტნიორობის შესახებ ხელშეკრულებას ხელი მოაწეროს, რადგანაც ქვეყნის ხელისუფლება ევრპულ ფასეულობებს და პრინციებს პატივს არ სცემს. რა ჰქონდა მხედველობაში ვილფრედ მარტენსს და როგორია საქართველოსა და ევროკავშირის თანამშრომლობის პერსპექტივები? - ბურჯანაძე სააკაშვილს პირდაპირ ეთერში დებატებში იწვევს 25.04.2013 18:58 პარტია „დემოკრატიული მოძრაობა – თავისუფალი საქართველოს“ ლიდერმა ნინო ბურჯანაძემ ქვეყნის პრეზიდენტი მიხეილ სააკაშვილი ტელედებატებში მიიწვია. „ჯერ კიდევ 2008 და 2009 წლებში ვაცხადებდი, რომ მზად ვიყავი პრეზიდენტთან ერთად მონაწილეობა მიმეღო ტელედებატებში და პირდაპირ ეთერში ნებისმიერ კითხვაზე გამეცა პასუხი. მანაც უპასუხოს კითხვებს და საზოგადოება რეალურად დაადგენს მტყუან–მართალს, ასევე იმას, ვინ ემსახურება ქვეყნის ინტერესებს და ვინ ზრუნავს მხოლოდ საკუთარ სკამსა და გუნდზე“, – განაცხადა ნინო ბურჯანაძემ. საუბარი იყო, პირველ რიგში, 2008 წლის აგვისტოს ომზე. ახალი მთავრობის მიერ ცოტა ხნის წინ შექმნილი კომისია აპირებს ომის გაჩაღების მიზეზებისა და დამნაშავე პირების დადგენას. გამოძიება უკვე დაწყებულია. - რუსეთი და საქართველო – არაფერი პირადი, მხოლოდ ბიზნესი 18.04.2013 12:37 პრემიერ–მინისტრი ბიძინა ივანიშვილი აღნიშნავს, რომ ეკონომიკური კავშირები საქართველოსა და რუსეთს შორის უფრო აქტიური გახდება ქვეყნებს შორის პოლიტიკური პრობლემების გადაჭრის პარალელურად. რა სფეროებით შეიძლება დაინტერესდნენ საქართველოში რუსი ბიზნესმენები და რას ფოქრობენ ამაზე ქართველი ეკონომისტები? სააკაშვილი კათოლიციზმისკენ მოექცა12.05.2010 | 10:05 საქართველოს პრეზიდენტმა დაუგეგმავი შეხვედრა ჩაატარა რომის პაპთან, ისინი სხვადასხვა საკითხებზე საუბრობდნენ: ბენედიქტ XVI საქართველოში საქველმოქმედო კათოლიკურ საზოგადოებაზე, მიხეილ სააკაშვილი კი ქვეყნის ტერიტორიული ერთიანობის მხარდაჭერაზე, ვატიკანის მხრიდან. ამ დროს კი, პრეზიდენტის სამშობლოში მართლმადიდებლები, ამ სიტყვის სრული მნიშვნელობით, ქრისტიანობის ცილისმწამებლებთან იბრძოდნენ. საქართველოს ხელისუფლებამ დაკარგა რა საყრდენი ტრადიციულ მართლმადიდებლურ რელიგიაში და ის დასაჯიჯგნად აშშ-დან დაფინასებულ „თავისუფალ აზროვნების" ინსტიტუტებს დაუტოვა, თავად კი ახალ საყრდენს დაეძებს. დასავლურ ქვეყნებზე კათოლიკური ეკლესიის გავლენა, ძალიან დიდია, თუმცა უკანასკნელ პერიოდში მომხდარ, პედოფილიასთან დაკავშირებული სკნადალების გამო შეირყა კიდეც. თუმცა ამის და მიუხედავად, მრავალი მსოფლიო ლიდერი ესწრაფვის პაპთან შეხვედრას, თითქოს და მას, მათი საკუთარი მნიშვნელოვნების გამყარება შეეძლოს. სწორედ ამ მიზნით ჩავიდა ვატიკანში 8 მაისს საქართველოს პრეზიდენტი მიხეილ სააკაშვილი. როგორც მასმედია აღნიშნავს, აუდიენცია დაუგეგმავი იყო და ის საქართველოს ლიდერმა თავად „გამოითხოვა". „სედმიცი.რუ"-ს მონაცემებით, შეხვედრაზე საუბარი - ყოფილ საბჭოთა რესპუბლიკაში საეკლესიო-სახელმწიფოებრივ ურთიერთობებზე მიდიოდა. მათ შორის კათოლიკური საქვემოქმედო სამსახურის «Caritas» მოღვაწეობაზე. 2008 წლის შემდეგ, ორგანიზაცია აქტიურად ეხმარება კონფლიქტური რეგიონებიდან დევნილებს. ომის შემდგომ დღეებში, ამ მოღვაწეობაზე კურთხევა მისიონერებს, თავად რომის პაპმა მისცა. საქართველოს ხელისუფლებაში, მიხეილ სააკაშვილის შეხვედრას ბენედიქტ XVI-თან სულ სხვა პოლიტიკური რაკურსით აღწერენ. პრეზიდენტის პრეს-სპიკერმა მანანა მანჯგალაძემ განაცხადა, რომ სააკაშვილმა ითხოვა კათოლიკური სამყაროს მხრიდან გაგრძელდეს საქართველოს მხარდაჭერა. მისი თქმით, საუბრისას განხილული იქნა ადამიანის უფლებების დაცვის თემა, განსაკუთრებით „ოკუპირებულ ტერიტორიებზე, სადაც ეთნიკური წმენდა ჩატარდა". „საქართველოს პრეიზდენტმა მადლობა გადაუხადა ბენედიქტ XVI საქართველოს ტერიტორიულ ერთიანობის მხარდასაჭერი არაერთი განცხადების გამო. მნიშვნელოვანია, რომ საქართველოსთვის რთულ 2008 წელს, რომის პაპამა არაერთი განცხადება დაწერა საქართველოს მხარდასაჭერად".- აღნიშნა მანჯგალაძემ. საუბარი 35 წუთი განმავლობაში მიმდინარეობდა პირისპირ, თუ არ ჩავთვლით ორ თარჯიმანს. როგორც პაპთანაა მიღებული, შეხვედრის შემდეგ მხარეებმა საჩუქრები გაცვალეს. სააკაშვილმა ბენედიქტ XVI-ს ორი ქართული შესრულების მართლმადიდებლური ხატი გადასცა, თავად კი მას მხოლოდ ბერნინის კოლონის ფორმის სუვენირული კალამი ერგო. საწერ მოწყობილობებს პანტიფიკი, თითქოს და სპეციალურად ინახავს „ფერადი რევოლუციების" ქვეყნებიდან ჩამოსული სტუმრებისთვის. გასული წლის ბოლოს, მან რომში წმინდა პეტრეს ტაძრის 500 წლისთავისათვის დამზადებული საიუბილეო კალამი გადასცა, უკრაინის პრემიერ იულია ტიმოშენკოს. აი ბელორუსიის პრეზიდენტმა ალექსანდრე ლუკაშენკომ, ვატიკანის მონახულებისას საჩუქრად რაღაც კალამი კი არა ორდენი მიიღო, მართალია ისიც სუვენირული, მაგრამ მაინც. რუსეთში ამ ვიზიტს მაშინ ირიბად უცქერდნენ, მაშინ როდესაც ბელორუსიაში ამას დასავლეთთან დაახლოების მორიგ ნაბიჯს უწოდებდნენ. ამასობაში, რუსულ მართლმადიდებლურ ეკლესიასა და ვატიკანს შორის ურთიერთობები ნელნელა დათბა. გასული წლის დეკემბერში, რუსეთის პრეზიდენტმა დიმიტრი მედვედევმა საჭიროდ მიიჩნია, რომის პაპთან შეხვედრა. თუ კი საჩუქრებს შევადარებთ, მან პაპის უკანასკნელი ენციკლიკის „სიყვარული ჭეშმარიტებაში" მედალიონის რუსული ეგზემპლარი მიიღო და იმავე ჯოვანი ლორენცო ბერნინის მიერ 1645 წელს შესრულებული წმინდა პეტრეს ტაძრის ლიტოგრაფია. |მთავარი||ანალიტიკა||ინტერვიუ||სტატიები||ვიდეო||არქივი|


text: ელენე ლორთქიფანიძე, პრაღა გადაცემის დასასრულს გთავაზობთ ჩვენს ყოველკვირეულ პროგრამას “ათასწლეულთა მიჯნაზე”. ამ პროგრამის ბოლო რამდენიმე გამოშვება მისმა ავტორმა ელენე ლორთქიფანიძემ ყოფილი კომუნისტური ქვეყნების მიერ საკუთარი წარსულის ბნელი ფურცლების გააზრებისა და აღიარების შესახებ საუბარს დაუთმო. ამ თემაზე მომზადებულ გადაცემათა ციკლში, სხვა ქვეყნებს შორის, საქართველოსაც შევეხეთ. მაგრამ საკუთარი წარსულის კრიტიკული გააზრების თვალსაზრისით პრობლემები მარტო აღმოსავლეთის ბლოკის სახელმწიფოებისთვის როდია დამახასიათებელი. როგორც ფრანგი ისტორიკოსი მარკ ფერო აღნიშნავს, ფრანგებისთვის მათი ისტორიის გააზრების პროცესი არასოდეს მთავრდება, და საფრანგეთის დღევანდელ ცხოვრებაში წარსული გაცილებით უფრო მნიშვნელოვან როლს თამაშობს, ვიდრე ნებისმიერ სხვა ქვეყანაში. მაგალითად, ამბობს ფერო, გერმანიამ აღიარა თავისი დანაშაული და ამით დახურა თემა. საფრანგეთში კი დღემდე გრძელდება დებატები 1789 წლის საფრანგეთის რევოლუციის, პირველი და მეორე მსოფლიო ომებისა და ალჟირის ომის შესახებ. ისტორია საფრანგეთის პოლიტიკური ცხოვრების აქტიური ელემენტია. მაგრამ ფეროსა და სხვა ისტორიკოსების თქმით, მიუხედავად ამისა, წარსულის მრავალი საკითხი დიდხანს გადაუჭრელი რჩებოდა. მაგალითად, მეორე მსოფლიო ომის დამთავრებიდან 20 წლის შემდეგაც ბევრს, თუ არა უმრავლესობას სჯეროდა მითისა, რომ საფრანგეთში ნაცისტების ოკუპაციის პერიოდში, წინააღმდეგობის მოძრაობა მეტად ძლიერი იყო. წინააღმდეგობის მოძრაობა მართლაც არსებობდა განსაკუთრებით მას შემდეგ, რაც მოკავშირეების გამარჯვება სრულიად ნათელი გახდა. მაგრამ არ უნდა დავივიწყოთ, რომ გერმანელ დამპყრობლებთან თანამშრომლობაც ფართოდ გავრცელებული მოვლენა იყო. მითი წინააღმდეგობის მოძრაობის შესახებ, გარდა რიგითი მოქალაქეებისა, ბევრ ისეთ პოლიტიკოსსაც აძლევდა ხელს, რომელიც უმწიკვლო წარსულით ვერ დაიკვეხნიდა. მათ შორის აღსანიშნავია ფრანსუა მიტერანი, რომელიც, მას შემდეგ, რაც ვიშის კოლაბორაციული მთავრობის წევრი იყო, წინააღმდეგობის ლიდერი გახდა. სერიოზული დებატები ვიშის მთავრობის დანაშაულის შესახებ მხოლოდ 1960-იან წლებში დაიწყო, როცა ამერიკელმა ისტორიკოსმა რობერტ პექსტონმა აღმოაჩინა ამის დამამტკიცებელი საბუთები არქივებში, რომლებიც ფრანგი ისტორიკოსებისთვისაც ხელმისაწვდომი იყო. პექსტონის შრომამ და სატელევიზიო ეკრანებზე მარსელ ოფიულსის ფილმის “მწუხარებისა და სინანულის” გამოშვებამ, ფარდა ახადა ფრანგების საქციელს მეორე მსოფლიო ომის პერიოდში. საფრანგეთის ტელევიზიას მაშინ მთლიანად მთავრობა და ოფიულსის ფილმი მას არ უჩვენებია. ის მხოლოდ 10 წლის შემდეგ უჩვენეს კომერციული ტელეარხებით. მაგრამ, როგორც ისტორიკოსი ბენჟამინ სტორა აღნიშნავს, ომის დანაშაულში საფრანგეთის მონაწილეობის სრული სურათი მხოლოდ 1970-იან და 80-იან წლებში დაიხატა. მისი აზრით, პექსტონასა და ოფიულსის ფილმზე მეტად ამას ხელი შეუწყო საფრანგეთის ებრაელთა ორგანიზაციებმა [სტორას ხმა] “რამაც ეჭვი აღძრა და, საბოლოო ჯამში, გააქარწყლა მითი წინააღმდეგობის შესახებ, უბრალოდ, ებრაელთა მეხსიერება იყო. 1970-იანი წლების ნაცისტურ ბანაკებში დეპორტირებულთა შვილების მოძრაობამ თავდაყირა დააყენა ფრანგების ტრადიციული შეხედულება მათი ომისდროინდელი საქციელის შესახებ.” სტორა ალჟირის ომისა და მისი შედეგების ყველაზე ცნობილი ფრანგი სპეციალისტია. ჩვენი რადიოს კორესპონდენტის შეკითხვაზე, გადალახა თუ არა საფრანგეთმა ალჟირის კონფლიქტით მიღებული ტრავმა, მან თქვა: [სტორას ხმა] “არა, ეს მთლიანად არ მომხდარა: ჩვენ პროცესის მხოლოდ დასაწყისში ვიმყოფებით. და ის მეტად მტკივნეულია საფრანგეთისთვის, რადგან მან თავისი ტერიტორიის ნაწილი დაკარგა. ალჟირი საფრანგეთის დეპარტამენტად ითვლებოდა. ასე რომ, მისი დაკარგვა აღიქმება, როგორც ეროვნული ჭრილობა, როგორც საფრანგეთის დამცირება”. სტორას თქმით, დღესაც, ომის დამთავრებიდან 40 წლის შემდეგ, ალჟირის ჭრილობა მოუშუშებელია რჩება და მისი განკურნება ფრანგებისა და ალჟირელების ახალი თაობის მიერ მოხდება. სტორასა და სხვა ფრანგი ისტორიკოსების აზრით, ქვეყანას ჯერაც ვერ გადაულახავს მე-20 საუკუნის ორი მსოფლიო ომის შედეგები. მართალია, საფრანგეთი პირველ მსოფლიო ომში ნომინალურად ერთ-ერთი გამარჯვებული ქვეყანა იყო, მან ამ ომში თითქმის ერთი თაობა – მილიონნახევარი კაცი დაკარგა და ამ დემოგრაფიული შოკიდან დღემდე ვერ მობრუნებულა. სანამ მოსახლეობის აღდგენა დაიწყებოდა, 1940 წლის გაზაფხულზე სამხედრო ოპერაციების დაწყებიდან თვენახევარზე ნაკლები დროის შემდეგ, საფრანგეთი გერმანიის არმიას დანებდა. ოთხი წლის მანძილზე ქვეყანა ოკუპირებული იყო. მეორე მსოფლიო ომის დამთავრებიდან 50 წლის განმავლობაში საფრანგეთის ვერც ერთმა მთავრობამ ვერ გაბედა ოფიციალურად იმის აღიარება, რომ ვიშის მთავრობა თანამშრომლობდა ნაცისტებთან საფრანგეთის ებრაელთა განადგურების საქმეში. ნაცისტების ბანაკებში დეპორტირებული 75 ათასი ებრაელიდან 5 ათასზე ნაკლები გადარჩა. არსებობს დოკუმენტები, რომ ვიშის მთავრობა ზოგჯერ აჭარბებდა კიდეც ნაცისტების მოთხოვნებს დეპორტაციის საკითხებში. მაგალითად ნაცისტები გარკვევით მხოლოდ მოზრდილების დეპორტაციას მოითხოვდნენ, ვიშის მთავრობა ბავშვებსაც კი აგზავნიდა ბანაკებში. 1995 წლამდე, სანამ საფრანგეთის პრეზიდენტად კონსერვატორ ჟაკ შირაკს აირჩევდნენ, არც ერთ ფრანგ ოფიციალურ პირს არ აღუმაღლებია ხმა ამის თაობაზე. შირაკი პირველი იყო, ვინც საჯაროდ მოიხადა ბოდიში საფრანგეთის დანაშაულისთვის. დღეს საფრანგეთის სკოლების მე-9 კლასის ისტორიის სახელმძღვანელოებში შეტანილია ვიშის რეჟიმის თემა, უარყოფით კონტექსტში, რაც ჯერ კიდევ მეოთხედი საუკუნის წინათ წარმოუდგენელი იქნებოდა. წიგნში დაბეჭდილია ფრანგი ებრაელი გოგონას პირადობის მოწმობა, რომელშიც აღნიშნულია მისი ებრაელობა. დოკუმენტი დათარიღებულია 1940 წლის დეკემბრით, ე.ი. იქამდე, სანამ ნაცისტები ებრაელების თაობაზე რაიმე მოთხოვნებს წარუდგენდენ ვიშის რეჟიმს. რაც შეეხება საფრანგეთის წინააღმდეგობის მოძრაობას, სახელმძღვანელოში გატარებულია ზღვარი შიგა და გარე წინააღმდეგობას შორის. ამ უკანასკნელს, ცნობილს “თავისუფალი საფრანგეთის” სახელით, ხელმძღვანელობდა გენერალი ჩარლზ დე გოლი, შიგა წინააღმდეგობა კი დანაწევრებული იყო რამდენიმე მოქიშპე ჯგუფად, რომელთა უმრავლესობას კომუნისტები ხელმძღვანელობდენ. ნათქვამია აგრეთვე, რომ საფრანგეთი მოკავშირეებმა გაანთავისუფლეს. სახელმძღვანელოში უფრო ვრცლად არის გაშუქებული ალჟირის ომი. იმართება დისკუსიები ისეთი მტკივნეული თემის გარშემო, როგორიცაა ფრანგების მიერ ალჟირელი მეამბოხეების სისტმემატური წამება. არცერთი წინა მთავრობა არც კი აღიარებდა, რომ წამებას საერთოდ ჰქონდა ადგილი.


source: wikipedia

text: 1 თებერვალი — გრიგორიანული კალენდრის 32-ე დღე. წლის ბოლომდე დარჩენილია 333 დღე (ნაკიან წელში - 334). დღის მოვლენები 1327 : მოზარდი ედუარდ III ინგლისის მეფე გახდა. 1662 : ჩინელმა გენერალმა კოქსინგამ აიღო ტაივანი. 1790 : აშშ-ის უზენაესი სასამართლო შეიკრიბა პირველად ნიუ-იორკში. 1793 : საფრანგეთმა ომი გამოუცხადა დიდ ბრიტანეთსა და ნიდერლანდს. 1796 : ზემო კანადის დედაქალაქი ნიუარკიდან იორკში გადაიტანეს აშშ-დან თავდასხმის შიშით. 1814 : ვულკან მაიონის ამოფრქვევამ ფილიპინებზე 1200 ადამიანი იმსხვერპლა. 1861 : ამერიკის სამოქალაქო ომი — ტეხასი აშშ-ს გამოეყო. 1884 : ოქსფორდის ინგლისურის ლექსიკონის პირველი ტომი გამოვიდა. 1896 : ოპერა ბოჰემას პრემიერა გაიმართა ტურინში. 1913 : მსოფლიოში უდიდესი რკინიგზის სადგური ნიუ-იორკის გრანდ სენტრალ სტეიშენი გაიხსნა. 1918 : რუსეთმა გრიგორიანული კალენდარი შემოიღო. 1924 : დიდმა ბრიტანეთმა ოფიციალურად ცნო სსრ კავშირი. 1958 : ეგვიპტემ და სირიამ ჩამოაყალიბეს გაერთიანებული არაბული რესპუბლიკა, რომელმაც 1961 წლამდე იარსება. 1958 : გაშვებულ იქნა პირველი ამერიკული ხელოვნური თანამგზავრი „ექსპლორერ–1“. 1979 : აიათოლა ჰომეინი 15–წლიანი ემიგრაციის შემდეგ ირანში დაბრუნდა. 2003 : კოსმოსური შატლი „კოლუმბია“ აფეთქდა დედამიწის ატმოსფეროში შემოსვლისას, რამაც შვიდი ასტრონავტი იმსხვერპლა. 2005 : კანადა რიგით მეოთხე ქვეყანა გახდა, სადაც ლეგალიზებულ იქნა ერთი სქესის ადამიანთა ქორწინება. 2009 : ჩოგბურთში, რაფაელ ნადალი და სერენა უილიამსი ავსტრალიის ღია ჩემპიონატის გამარჯვებულები გახდნენ. 2012 : ეგვიპტის ქალაქ პორტ-საიდის საფეხბურთო სტადიონზე ტრაგედია დატრიალდა. დაიღუპა 79 და დაშავდა 1000-ზე მეტი კაცი. 2021 : მიანმარის სახელმწიფო მრჩეველი აუნ სან სუ ჩი სახელმწიფო გადატრიალების შედეგად სამხედროებმა დააკავეს. ამ დღეს დაბადებულნი 1550 : ჯონ ნეპერი — შოტლანდიელი მათემატიკოსი, ფიზიკოსი, ასტრონომი და ასტროლოგი. 1825 : ივანე კვინიტაძე — რუსეთის არმიის პოლკოვნიკი 1874 :ჰუგო ფონ ჰოფმანსთალი — ავსტრიელი მწერალი 1881 : ევგენი გეგეჭკორი — მენშევიკი. 1882 : ვლადიმირ დიმიტროვი — ბულგარელი ფერმწერი 1884 : ევგენი ზამიატინი — რუსი მწერალი 1887 : ანტანას მერკისი — ლიტვის სახელმწიფო მოღვაწე 1894 : ჯონ ფორდი — ამერიკელი კინორეჟისორი. 1901 : კლარკ გეიბლი — ამერიკელი მსახიობი. 1902 : ლენგსტონ ჰიუზი — აფრო-ამერიკელი მწერალი. 1907 : სავლე წერეთელი — ქართველი ფილოსოფოსი 1910 : მიხეილ ბოკუჩავა — ქართველი ბიოქიმიკოსი 1924 : გიორგი გელოვანი — ქართველი მსახიობი. 1930 : ჰუსეინ მოჰამად ერშადი — პოლიტიკური და სამხედრო მოღვაწე ბანგლადეშში. 1931 : ბორის ელცინი — რუსეთის პრეზიდენტი 1991—1999 წლებში. 1936 : ავთანდილ ცოტნიაშვილი — ქართველი პუბლიცისტი, ლიტერატურის კრიტიკოსი. 1948 : ტარიელ კიპაროიძე — ქართველი არქიტექტორ-რესტავრატორი, მოქანდაკე 1949 : დეივიდ სალივანი — უელსელი ბიზნესმენი 1952 : როჯერ ციენი — ჩინელ-ამერიკელი ქიმიკოსი 1957 : ჯეკი შროფი — ინდოელი მსახიობი 1969 : ნინო სალუქვაძე — ქართველი სპორტსმენი, მიზანში მსროლელი. 1969 : გაბრიელ ბატისტუტა — 90-იანი წლების არგენტინელი ფეხბურთელი 1969 : შიო (მუჯირი) — საქართველოს მართლმადიდებელი ეკლესიის ეპისკოპოსი 1981: გოგა ბარბაქაძე — კინოსა და თეატრის ქართველი მსახიობი. 1984:დარენ ფლეტჩერი — შოტლანდიელი ფეხბურთელი 1986 : იოჰან ფონლანთენი — შვეიცარიელი ფეხბურთელი 1987 : ჰეიზერ მორისი — ამერიკელი მსახიობი, მომღერალი და მოცეკვავე. 1988: გიორგი გაბაიძე — ქართველი პოეტი 1991 : ვაჟა ტაბატაძე — ქართველი ფეხბურთელი 1994 : ჰარი სტაილზი — ინგლისელი მომღერალი ამ დღეს გარდაცვლილნი 1222 : ალექსი I — ტრაპიზონის იმპერატორი. 1750 : ბაქარი — ქართველი სახელმწიფო და საზოგადო მოღვაწე, ქართლის ფაქტობრივი მეფე. 1941 : ქეთევან ანდრონიკაშვილი (ზურაბიშვილი) — ქართველი მსახიობი. 1957 : ფრიდრიხ პაულუსი — გერმანელი სამხედრო მოღვაწე. 1966 : ბასტერ კიტონი — ამერიკელი კინომსახიობი. 1976 : ვერნერ ჰაიზენბერგი — გერმანელი ფიზიკოსი . 1977 : სპარტაკ ბაღაშვილი — ქართველი კინომსახიობი. 1985 : იპოლიტე ხვიჩია — ქართველი მსახიობი. 1998 : ჰალდოურ კილიან ლაქსნესი — ისლანდიელი მწერალი. 2012 : ვისლავა შიმბორსკა — პოლონელი პოეტი. 2015 : ალდო ჩიკოლინი — იტალიერი-ფრანგი პიანისტი. 2021 : თემურ წიკლაური — ქართველი საესტრადო მომღერალი და მსახიობი. დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: ანტონ მარტყოფელი მაკარი დიდი მარკოზ ეფესოელი წმინდა ევფრასია არსენი კერკირელი მაკარი ალექსანდრიელი მაკარი პეჩორელი იხილეთ აგრეთვე სხვა თვეები: 0201